Saopštenje povodom Zakona o radu - Sindikat medija Crne Gore\nOdredba Zakona o radu koji određuje da poslodavci sa svim zaposlenima,\ns kojima su duže od dvije godine zaključivali ugovor o radu na određeno vrijeme, moraju zaključiti ugovor na neodređeno ili raskinuti radni odnos, stupa na snagu 22. decembra. Sindikat medija pratiće pažljivo primjenu Zakona o radu, a naročito reakciju poslodavaca nakon isteka roka predviđenog Zakonom.\nPozivamo sve poslodavce da poštuju Zakon o radu i zadrže sve vrijedne radnike sa iskustvom. Smatramo da je to, ne samo u interesu zaposlenih, već u interesu i poslodavaca i države. Apelujemo na poslodavce da ne\npribjegavaju različitim načinima zapošljavanja radnika koji nijesu u skladu sa Zakonom i da ugovore na određeno vrijeme, kojima godinama radnike drže u zavisnom položaju, transformišu u ugovore na neodređeno. Nadamo se da poslodavci neće pribjeći otpuštanjima radnika koji doprinose radu i uspjehu firme, a za čijim radom postoji stvarna potreba.\nPozivamo Inspekciju rada da posebno u narednom periodu pojača kontrolu poslodavaca i da reaguje u svim slučajevima kršenja prava iz radnog odnosa. Ovo se naročito odnosi na pokušaje izbjegavanja obaveza od\nstrane poslodavaca kroz različite oblike ugovora i zapošljavanja koji nijesu u skladu sa Zakonom. Sindikat medija će i zvanično tražiti prijem s predstavnicima Uprave za inspekcijske poslove kako bi zajedno\nobezbijedili poštovanje Zakona.\nPozivamo predstavnike političkih partija u Skupštini Crne Gore da ne pristanu na izmjene Zakona o radu i ne produžavaju rok po kojem radnici mogu raditi na određeno. Pozivamo sve medijske radnike, koji su članovi Sindikata medija, da prijave Inspekciji rada i Sindikatu medija sve nepravilnosti u vezi sa ugovorima o radu i svaku promjenu svog radnog statusa. USSCG i Sindikat medija pružaju besplatnu pravnu pomoć kolegama i daju podršku svima koji se bore da ostvare svoja radna prava.\nPoslodavci uglavnom navode nefleksibilno tržište rada i ekonomsku krizu kao glavna ograničenja za zasnivanje stalnog radnog odnosa. Kada govore o fleksibilnom tržistu rada zaboravljaju da je riječ o zemljama koje imaju razvijenu privredu, u kojima se otvaraju radna mjesta, stopa nezaposlenosti je mnogo manja nego u Crnoj Gori, i u kojima država ima socijalna davanja dovoljna da radnik koji je ostao bez posla može da živi dostojanstveno.\nOni koji govore o krizi zbog koje navodno nemaju novca da plaćaju radnike u stalnom radnom odnosu, zaboravljaju da im ti isti radnici donose profit i da ne mogu raditi i živjeti na rubu egzistencije nesigurni u to da će svakog mjeseca imati od čega da prehrane porodice.\nZato Sindikat medija poziva poslodavce, Vladu, inspekciju rada, poslanike da napokon omoguće zaposlenima koji vrijedno i kvalitetno rade da uživaju radnička prava u punom obimu i i imaju život dostojan čovjeka.


Vesti i aktuelnosti | www.tenderidoo.rs\nArhiva ‘Vesti i aktuelnosti’\nObaveza poštovanja propisanih rokova za efikasniji postupak javne nabavke\nUprava za javne nabavke, kao državni organ na čiji se rad i organizaciju primenjuju propisi o državnoj upravi, shodno članu 136. Zakona o javnim nabavkama obavlja brojne stručne poslove, u okviru svoje nadležnosti prvenstveno vrši nadzor nad primenom Zakona o javnim nabavkama. Prilikom vršenja nadzora Uprava je ta koja definiše rokove u kojima su naručioci i ponuđači dužni da dostave odgovarajuće podneske i informacije, a nasup rot tome njen rad i poštovanje rokova podleže nadzoru Vlade što je definisano u okviru Zakona o državnoj upravi. Odredbe Zakona o državnoj upravi obavezuju Upravu za javne nabavke da tumači primenu propisa iz njegovog delokruga. Shodno tome, dužna je kao organ državne uprave da u roku od 30 dana fizičkim ili pravnim licima da mišljenje o primeni određenih odredaba zakona i drugih opštih akata ( član 80. stav 1. i 2. Zakon o državnoj upravi). Ukoliko postoje pritužbe na rad Uprave Više »\nDa li firma koja je radila projektnu dokumentaciju po prethodnom postupku može podneti ponudu ?\nCilj ove zakonske odredbe jeste sprečavanje pojedinih ponuđača da ostvare prednost priikom pripremanja i podnošenja ponuda u odnosu na ostala zainteresovana lica, kao i očuvanje integriteta postupka javne nabavke obezbeđivanjem poštovanja načela jednakosti i konkurencije među ponuđačima.\nČlanom 23. ZJN propisano je da lice koje je učestvovalo u planiranju javne nabavke, pripremi konkursne dokumentacije ili pojedinih njenih delova, i sa njim povezano lice ne može nastupati kao ponuđač ili kao podizvođač ponuđača, niti može sarađivati sa ponuđačima ili podizvođačima prilikom pripremanja ponude. U tom slučaju naručilac je dužan da odbije ponudu i da bez odlaganja obavesti nadležne državne organe.\nPovreda integriteta postupka ne postoji ako ponudu podnese lice koje je učestvovalo u izradi projektne dokumentacije, Više »\nIzmenama i dopunama Zakona o javnim nabavkama („Sl. glasnik RS”, br. 68/15, u daljem tekstu: Zakon) pojam aktivno legitimisanog lica za podnošenje zahteva za zaštitu prava sada je u znatnoj meri izmenjen. Do stvarnog uticaja navedene izmene u konceptu aktivne legitmacije dolazi kod podnošenja zahteva za zaštitu prava nakon isteka roka za podnošenje ponuda, odnosno nakon sprovedenog postupka otvaranja ponuda, kao i donetih odluka kojima je okončana stručna ocena ponuda. U osnovi, suštinsko pitanje se odnosi na to da li se aktivna legitimacija vezuje za činjenicu da je podnosilac zahteva i podneo prihvatljivu ponudu, tj. da li ima interes da mu ugovor bude dodeljen (što znači da trećerangirani ponuđač nema pravo da ospori prvorangiranog ponuđača ako ne ospori i drugorangiranog ponuđača). Više »\nNarodna skupština usvojila je Zakon o izmenama i dopunama Zakona o javnim nabavkama („Službeni glasnik RS“, broj 68/15). Zakon je stupio na snagu 12. avgusta 2015. godine, osim odredaba člana 24. ovog zakona, kojim je izmenjen član 51. Zakona o javnim nabavkama, a koje se će se primenjivati od 1. januara 2016. godine.\nSvi postupci javnih nabavki koji su započeti, odnosno pokrenuti do 12. avgusta 2015. godine, sprovode se po Zakonu o javnim nabavkama („Službeni glasnik RS“, broj 124/12 i 14/15). Na postupke javnih nabavki koji su pokrenuti dana 12. avgusta 2015. godine ili nakon12. avgusta 2015. godine, primenjuje se Zakona o javnim nabavkama („Službeni glasnik RS“, broj 124/12, 14/15 i 68/15). Pod „pokretanjem postupka“ smatra se datum donošenja odluke o pokretanju postupka. Više »\nUprava za javne nabavke objavila nova mišljenja vezana za primenu zakona\nUprava za javne nabavke objavila je na sajtu u delu mišljenja i obaveštenja u vidu odgovora na najčešće postavljena pitanja u vidu mišljenja kako ponuđači i naručioci trebaju postupiti u određenim slučajevima, uz objašnjenje pojedinih nedorečenih delova zakona.\nMeđu mišljenjima možete naći odgovore na aktuelna pitanja kao što su – da li postoji mogućnost podnošenja zajedničke ponude sa podizvođačem, gde je uprava zauzela stav da ZJN ne isklјučuje mogućnost da se ponuda, koja se podnosi kao zajednička, istovremeno podnosi sa podizvođačem. Takođe objavljena su mišljenja vezana za dodelu negativne reference i spiska negativnih referenci, kao i mišljenja da li ogranak stranog pravnog lica, koji je registrovan u Republici Srbiji, može ispunjenost dodatnih uslova za učešće da dokazuje referencama matičnog preduzeća iz zemlјe sedišta, odnosno da li mogu da dokazuju zajedno, kao i da li postoji obaveza dostavlјanja dokaza o ispunjenosti obaveznih uslova za učešće i za matično preduzeće i na još mnoga druga pitanja.\nMišljenja i obaveštenja možete pronaći na sledećem linku UJN.\nPromena adrese na kojoj se može dobiti uverenje Višeg suda u Beogradu- Posebno odeljenje\nVažno obaveštenje za sve ponuđa če koji nisu registrovani u Registru ponuđača. Obaveštavamo Vas da je došlo do promene adrese na kojoj možete dobiti uverenje Višeg suda u Beogradu – Posebno odeljenje za organizovani kriminal. Sva uverenja nadležnog suda ponuđači koji imaju sedište u Beogradu sada mogu dobiti na jednom mestu, u Savskoj ulici broj 17-a.\nNa sajtu Višeg suda u Beogradu – Posebno odeljenje za organizovani kriminal može se pronaći sledeće obaveštenje. Shodno članu 32. Zakona o odgovornosti pravnih lica za krivična dela, OBAVEŠTAVAJU SE domaća pravna lica, kao i predstavništva ili ogranci stranog pravnog lica, Više »\nSmanjena prednost za domaće ponuđače i dobra\nNa sajtu www.parlament.gov.rs , 3. februara 2015. godine, objavlјeno je da je donet Zakon o izmenama i dopuni Zakona o javnim nabavkama.\nIzmenjeni i dopunjeni član 86 ZJN glasi:\nPrednost za domaće ponuđače i dobra\nU slučaju primene kriterijuma ekonomski najpovolјnije ponude, a u situaciji kada postoje ponude domaćeg i stranog ponuđača koji pružaju usluge ili izvode radove, naručilac mora izabrati ponudu najpovolјnijeg domaćeg ponuđača pod uslovom da razlika u konačnom zbiru pondera između najpovolјnije ponude stranog ponuđača i najpovolјnije ponude domaćeg ponuđača nije veća od 10 5 u korist ponude stranog ponuđača. Više »\nOdržana interaktivna radionica u Regionalnoj Privrednoj komori u Kraljevu\nU Regionalnoj Privrednoj komori u Kraljevu, dana 29.10.2014. godine, održana je interaktivna radionica “Korak bliže uspešnim javnim nabavkama” – “Javne nabavke – šansa privrednika, za veći profit”. Zajedno, u saradnji sa Regionalnom Privrednom komorom u Kraljevu i Poslovnim udruženjem “Ponuđači Srbije”, naš stručni tim konsultanata praktičara, polaznicima radionice preneo je svoja bogata iskustva iz prakse. Više »\nNovine koje donosi Uredba za javne nabavke u oblasti odbrane i bezbednosti\nNa sajtu Uprave za Javne nabavke objavljeni su novi podzakonski akti, među kojima je i Uredba o postupcima javnih nabavki u oblasti odbrane i bezbednosti, kojom se bliže uređuje postupak javne nabavke u oblasti odbrane i bezbednosti, utvrđuje se spisak dobara, usluga i radova u oblasti odbrane i bezbednosti i bliže se uređuje forma i sadržaj godišnjeg izveštaja o sprovedenim nabavkama.\nJavne nabavke u oblasti odbrane i bezbednosti su nabavke: Više »\nLica zaposlena kod ponuđača mogu polagati stručni ispit za poslove javnih nabavki\nUprava za javne nabavke objavila je Pravilnik o načinu i program stručnog osposoblјavanja i način polaganja stručnog ispita za službenika za javne nabavke.\nProgram stručnog osposoblјavanja mogu ispratiti i stručni ispit polagati i:\n1) lica za koja su druga pravna lice podnela prijavu za polaganje ispita, kao i\n2) druga zainteresovana lica koja podnesu prijavu za polaganje ispita.\nProgram i način stručnog osposoblјavanja, definisan je navedenim Pravilnikom, a pravni izvori su:


RAŠKA: Eko čas povodom početka gradnje postrojenja za prečišćavanje otpadnih voda - Zelena lista\nRAŠKA: Eko čas povodom početka gradnje postrojenja za prečišćavanje…\nU okviru projekta vodosnabdevanja, prikupljanja i prečišćavanja otpadnih voda za opštinu Raška koji je vredan 6,2 miliona evra, u naselju Rvati 29. maja svečano je otvoreno gradilište postrojenja za prečišćavanje otpadnih voda.\nProgram je počeo edukacijom na otvorenom za učenike i učenice osnovnih škola sa teritorije opštine Raška. Članovi i članice Eko kluba „Zeleni putokazi“, uz prigodne fotografije, razgovarali su sa decom o značaju vode i vodnih resursa, kao i o najpogodnijim sistemima za prečišćavanju otpadnih voda.\nNa ceremoniji otvaranja gradilišta, prisutnima su se obratili predsednik opštine Raška, Ignjat Rakitić, ministar zaštite životne sredine Goran Trivan, kao i šef delegacije EU u Srbiji Sem Fabrici.\nProjekat vodosnabdevanja, prikupljanja i prečišćavanja otpadnih voda za opštinu Raška realizuje se u saradnji sa delegacijom Evropske unije u Republici Srbiji, a osim postrojenja čija izgradnja je juče započeta, biće izgrađen i glavni kanalizacioni kolektor, produžena kanalizaciona mreža ka okolnim manjim naseljima, obnovljena postojeća kanalizaciona mreža i rekonstruisan sistem za snabdevanje vodom.\nEko klub „Zeleni putokazi“ edukaciju na otvorenom realizovao je u okviru lokalne akcije „Edukuj i selektu!“, koja se sprovodi kroz program „CSOnnect“ Regionalnog centra za životnu sredinu (REC) uz finansijsku podršku Švedska agencija za međunarodni razvoj i saradnju (SIDA).


Dobre političke odnose Crne Gore i Kosova Podgorica prepoznaje kao šansu za intenziviranje saradnje glavnih gradova – Glavni Grad Podgorica\n„Crna Gora i Kosovo imaju odlične bilateralne odnose i gradska uprava će učiniti sve da ti odnosi nastave da se obogaćuju i unapređuju i u narednom periodu“, istakao je gradonačelnik Podgorice dr Ivan Vuković u razgovoru sa ambasadorom Republike Kosovo Skenderom Durmishijem, uputivši čestitke povodom jedanaeste godišnjice od proglašenja nezavisnosti Kosova.\n„Naš strateški politički kurs je da sa Kosovom izgrađujemo najbliže moguće odnose, ne samo zbog činjenice da smo susjedne države, nego i zbog zajedničke istorije koja nas povezuje i upućuje na zajedničku evropsku i evroatlanstku budućnost“, naglasio je Vuković.\n„U tom smislu, veoma smo zainteresovani da uspostavimo kontakte sa kolegama iz Prištine kako bi dogovorili uzajamne posjete u što kraćem roku i neposredno se uvjerimo šta jedni od drugih možemo da naučimo jer dijelimo iste probleme i susrijećemo se sa sličnim izazovima“, naglasio je Gradonačelnik.\n„Temelj naše komšijske i prijateljske saradnje na duge staze uspostavljen je onda kada je Crna Gora otvorila vrata izbjeglicama sa Kosova i kada je priznala Republiku Kosovo, tada ste pokazali viziju i smjelost, zato se mi radujemo svim vašim uspjesima“, istakao je ambasador Durmishi.\n„Moja najvažnija poruka je da odlične odnose koje imamo na međudržavnom nivou efikasnije operacionalizujemo na lokalnom nivou i uspostavimo bližu saradnju između dva glavna grada – Podgorice i Prištine“, istakao je Durmishi i dodao da je vrlo raspoložen da lično pruži podršku povezivanju rukovodstava dva grada i razmjeni iskustava, cijeneći da postoji širok prostor za uspostavljanje saradnje i razvijanje budućih odnosa.\nDurmashi je izrazio uvjerenje da će unapređenjem putne infrastrukture biti stvorene pretpostavke za još čvrsće veze glavnih gradova Crne Gore i Kosova i realizaciju konkretnih aktivnosti i projekata koji su u interesu dva nadorda i dvije države.\nObaveštenje kandidatu koja ispunjava uslove javnog konkursa za popunu radnog... Predstavljeni rezultati pilot projekta Katastar zelenih površina – Kraljev...


Za iskorak u Ligi šampiona - Mozzart podržao odbojkaše Vojvodine na evropskom putu - Telegraf.rs\n23/09/21 | 15:31\nOva kompanija živi od sporta i za sport, veoma nam je drago što na ovaj način pomaže odbojci, poručio je predsednik OK Vojvodina Dragoljub Zbiljić\nSrpska odbojka ovog leta je stekla velikog prijatelja – kompanija Mozzart postala je sponzor Saveza, ali i otvorila teren najboljoj odbojkašici sveta Tijani Bošković u njenoj rodnoj Bileći. Odbojkaška groznica sada se seli u Novi Sad, a regionalni lider u priređivanju igara na sreću podržaće i četu Slobodana Boškana koja sa velikim ambicijama kreće u još jednu evropsku avanturu.\n- Mozzart živi od sporta i za sport, a izuzetno mi je drago što pomaže i odbojci. Drugi veliki razlog je taj što sa sponzorstvom Mozzarta naš klub dostiže budžet veći od milion evra, što je za jednu sezonu u odbojci zaista impozantno i daje nam za pravo da verujemo da ćemo nastaviti dalje sa evropskim razvojem. Sklapamo kockice, verujemo u stručni štab i u to da Boškan može da vodi klub ka još većim rezultatima. Najveća želja nam je da prođemo grupnu fazu Lige šampiona - naglasio je predsednik OK Vojvodina Dragoljub Zbiljić.\n- Hvala Mozzartu što će na ovaj način pomoći razvoj našeg kluba, jer je svima nama u stručnom štabu koji radimo sa ekipom važno da se razvijamo, da ulažemo u igrače i da pravimo iskorak u Evropi - poručio je šef stručnog štaba.\nMozzart kao društveno odgovorna kompanija ovih dana posebnu pažnju usmerava upravo ka Novom Sadu. Posle rukometnog i fudbalskog kluba od danas je i zvanično sponzor odbojkaškog šampiona.\n- Vojvodina je pojam uspeha u odbojci, najdominantniji je klub u našoj zemlji, a pored silnih titula poznat je i po tome što uvek veliki broj reprezentativaca. Nadamo se da će ovo partnerstvo pomoći da Vojvodina još više napreduje. To će biti naš doprinos u razvoju ovog kluba - istakao je na konferenciji za novinare generalni direktor kompanije Mozzart Slobodan Prodanović.\nTrener Bajerna dobio korona virus, iako je potpuno vakcinisan


Podla provokacija američkih bombardera na nebu iznad Krima - Sputnjik Srbija\n20:19 23.10.2019 Preuzmite kraći link\nKomanda Oružanih snaga SAD u Evropi je saopštila da je trenažni let iznad Crnog mora izveden u okviru integracije i pripreme za saradnju sa evropskim saveznicima i partnerima.\nSvi ti letovi su besmisleni\nRuski vojni eksperti objašnjavaju da Pentagon nije slučajno objavio informaciju o tom letu i smatraju da se iza tog „informacionog napada“ krije pokušaj Vašingtona da ojača svoj uticaj u Evropi i, konkretno, u crnomorskog regionu, naročito nakon neuspeha u Siriji i gubitka uticaja na celom Bliskom istoku.\nAnalitičari ovakve letove dovode u vezu sa politikom i propagandom, jer takvi manevri treba da pokažu američkim saveznicima da je Crno more i dalje u zoni interesa Sjedinjenih Država. Međutim, sa stanovišta vojnih zadataka, ističu eksperti, svi ti letovi su besmisleni.\n„SAD veoma aktivno generišu sve vrste vežbi na Crnom moru, uključujući zajedničke manevre sa zemljama kao što su Ukrajina i Gruzija, a takođe redovno šalju svoje ratne brodove u luke država Crnog mora, koje su deo NATO bloka. Dakle, pokazuju da je NATO, navodno, gazda u Crnom moru. To, naravno, destabiliše situaciju i izaziva ozbiljne tenzije, posebno kada se približe našim granicama. U tim složenim uslovima, naše trupe pouzdano čuvaju državne granice. I treba imati na umu da su naše mogućnosti veoma velike i da adekvatno reagujemo na sve pretnje“, rekao je za Sputnjik ruski vojni ekspert Andrej Koškin.\nNeophodnost daljeg jačanja vojske Rusije\nVojni stručnjaci kažu da snage koje Rusija ima na Krimu, a to su Crnomorska flota, obalski raketni sistemi, udarni avioni i odeljenje protivvazdušne odbrane sa sedištem u Sevastopolju — raketni sistemi dugog dometa S-400, mogu da za nekoliko minuta unište svaki objekat koji pokuša da izvrši agresiju na Rusiju.\nŠef Komiteta za međunacionalne odnose i pitanja narodne diplomatije krimskog Parlamenta Jurij Gempel je trenažni let strateških američkih bombardera nad Crnim morem nazvao „podlom provokacijom“, koja potvrđuje neophodnost daljeg jačanja vojske i mornarice Rusije.\nPrema njegovim rečima, Oružane snage Rusije će, po potrebi, pravovremeno i adekvatno odgovoriti, a bezbednost Krima osigurana je na najvišem nivou.\n„Krimljani se nemaju čega plašiti“, istakao je Genpel.\nInače, strateški bombarder Boing B-52H „Stratofortres“, proizveden pedesetih godina prošlog veka, i dalje je glavni avion dugog dometa američkih Vazduhoplovnih snaga, a ovo nije prvi slučaj da se američki bombarderi pojavljuju u blizini ruskih granica.\nPoslednjih godina Rusija redovno ukazuje na do sada neviđene NATO aktivnosti na svojim zapadnim granicama, dok NATO svoje akcije pravda „odvraćanjem od ruske agresije“.\nMoskva je više puta izrazila zabrinutost zbog nagomilavanja snaga Saveza u Evropi i svaki put je isticala da Rusija nikome ne predstavlja pretnju, ali da neće zanemariti akcije koje su potencijalno opasne po njene interese i bezbednost zemlje.


Dečiji centar Niš : Južne vesti\nRaznovrstan program tokom Dečije nedelje u Dečijem kulturnom centru\n09:01, 3. 10. 2021.\nPovrćijada, koncerti, radionice od lišća, predstave i festival "NiškiD" samo su neke od aktivnosti koje tokom Dečijem nedelje pripremaju u niškom Dečijem kulturnom centru.\nMame pokrenule akciju za kupovinu spavaćica za niško porodilište\n15:29, 16. 5. 2019.\nZato što kažu da su spavaćice koje porodilje koriste u niškoj Klinici za ginekologiju i akušerstvo stare, pohabane i često i pocepane, Udruženje “Porodična filharmonija” zajedno sa Dečijim kulturnim centrom pokrenulo je akciju za prikupljanje novca kojim bi se kupile nove.\nSedmogodišnji šahista iz Niša drugi u Srbiji\n09:18, 7. 5. 2019.\nNakon sedmodnevnih borbi kadetski prvak centralne Srbije u grupi dečaka do 8 godina Vuk Ćirković iz Niša osvojio je visoko drugo mesto na kadetskom Prvenstvu Srbije u šahu koje je održano u Kragujevcu.\nBožićni turnir otvara novu juniorsku šahovsku godinu u Nišu\n10:40, 4. 1. 2019.\nPrema tradiciji, prvo nadmetanje u novoj šahovskoj godini za juniore je Božićni turnir, koji će ove godine biti održan 23. put. Manifestacija za šahiste do 20 godina biće održana u subotu, 5. januara u Dečijem kulturnom centru u Nišu.\nJoš nezavršeni Dečiji urgentni centar u Nišu dobio računare i drugu opremu\n15:07, 4. 10. 2018.\nRačunari sa monitorima, štampači, televizori, telefoni, pulsni oksimetri i klupe za čekaonice, ubuduće će se koristiti u Dečijem urgentnom centru u Nišu, koji bi uskoro trebalo da počne sa radom. Ova oprema je kupljena od para koje su sakupljene od prodaje karata za “Human fest” koji je nedavno održan u Nišu.\nDečiji centar obeležava Dečiju nedelju radionicama, koncertima i predstavama\n10:26, 1. 10. 2018.\nPovodom Dečije nedelje, od 1. oktobra do 5. oktobra, u niškom Dečijem centru u parku “Čair” biće organizovane besplatne vajarske, likovne i sportske radionice. Najavljeni su i koncerti i predstave.\nU Nišu izložba povodom godišnjice od objavljivanja esperanto knjige\n08:14, 25. 7. 2018.\nPrva knjiga na esperantu, međunarodnom jeziku za koji kažu da je “logičan i lak za učenje”, objavljena je pre 131 godinu, a tim povodom će u Dečijem centru u Nišu, od četvrtka 26. jula, biti otvorena izložba knjiga i fotografija.\nPredloženi novi direktori Narodnog muzeja i Simfonijskog orkestra\n16:12, 27. 4. 2017.\nNa današnjoj sednici Odbora za imenovanje, većinom glasova za direktora Niškog simfonijskog orkestra imenovan je Svetozar Vezenković, dok je za v. d. direktora Narodnog muzeja predložen Nenad Spasić, kazao je predsednik Odbora Ivan Jovanović. Dosadašnji v.d. direktora “Divljane” i Dečijeg centra, predloženi su za nove direktore.\nNajmlađe gitariste i klavijaturisti pred niškom publikom\n10:35, 13. 1. 2017.\nLjubitelji dobrog zvuka koji žele da čuju kako to rade najmlađi, ali i oni koji možda razmišljaju o tome da dete upišu na časove muzike, mogi doći da pogledaju javni čas gitare i klavira u Dečijem centru na kome će grupa polaznika muzičke sekcije svoje znanje podeliti sa publikom, svirajući rok muziku.\nSlonovima od papira obaraju Ginisov rekord\n09:49, 17. 8. 2016.\nRadionica origamija biće organizovana u niškom Dečijem centru u četvrtak 18. avgusta u 17:30. Učesnici treba da naprave što više origami slonova kako bi oborili Ginisov rekord i skrenuli pažnju na ubijanje ovih životinja.\n16:21, 5. 1. 2016.\nU utorak 5. januara, u Dečijem centru u čairskom parku u Nišu biće održan 20. Božićni turnir u šahu, a na Badnji dan mališani će imati prilike da se upoznaju sa tradicionalnim običajima vezanim za najradosniji hrišćanski praznik.\n20. Božićni turnir za kadete i omladince do 20 godina\n10:29, 2. 1. 2016.\nU utorak 5. januara od 11 sati u Dečijem centru u Čairu biće održan 20. Božićni turnir u šahu za kadete i omladince do 20 godina. Prijave su u toku.\nDirektorka Dečijeg centra: Neopravdane optužbe\n14:10, 11. 11. 2015.\nNakon što su sindikat niškog Dečijeg centra i gradonačelnik Niša Zoran Perišić saopštili da je direktorka ove Ustanove Aleksandra Davinić zapošljavala mimo propisa, Davinićeva tvrdi da za te navode nemaju osnov.\nOdbornici odlučuju o smeni direktorke Dečijeg centra\n13:25, 9. 11. 2015.\nNa sednici Skupštine Grada Niša koja će biti održana 12. novembra odbornici će razmatrati predlog o smeni direktorke niškog Dečijeg centra Aleksandre Davinić, koja je, prema rečima gradonačelnika Niša, nezakonito zaposlila 3 radnika.


Mali: Novih 400 radnih mesta u Kapitol parku u Rakovici\nGradonačelnik Beograda Siniša Mali danas je obišao gradlište tržnog centra Kapitol park u Rakovici i istakao da je to investicija u vrednosti 30 miliona evra koja će obezbediti 400 radnih mesta, saopštila je Gradska uprava.\nOn je kazao da je pre samo nekoliko meseci taj deo Beograda bio „slika i prilika onoga što je ostavila prethodna vlast – napuštene hale i zatvorene fabrike“.\n„Narednih meseci ovde će raditi 1.000 radnika domaćih kompanija, a u Beogradu trenutno ima 502 gradilišta“, istakao je Mali.\nDodao je da je cilj gradske vlasti otvaranje novih radnih mesta i investicije, bolji kvalitet života i veći životni standard svih Beogradjana, bez obzira da li žive u Rakovici, na Čukarici, Terazijama, u Lazarevcu ili Mladenovcu.\nOn je zahvalio investitoru, britanskoj kompaniji Posejdon, i naglasio da su pregovori bili dugi i teški, ali i da je to glavna karakteristika posla privlačenja investitora.\nKapitol park imaće oko 25.000 kvadratnih metara prostora za iznajmljivanje, a izgadnja će trajati do oktobra ove godine.\nObilasku gradilišta u Rakovici prisustvovao je i ministar unutrašnjih poslova Nebojša Stefanović koji je podsetio da je na mestu budućeg Kapitol parka bila fabrika Rekord.\n„Rakovica je platila visoku cenu loše i neodgovorne politike prethodnih vlasti. Sada je u Srbiji aktuelna jedna domaćinska vlast, koja želi da zapošljava, koja želi bolju budućnost za našu decu“, rekao je Stefanović.\nDirektor Posejdon grupe Džejms Gan je najavio još investicija u Srbiji.\nTa grupacija ima tržni centar u Šapcu, a dogovorena je, po rečima Gana, izgradnja sličnog objekta u Somboru.


Braun najavio povlačenje 1000 vojnika iz Iraka do Božića\nBritanska opoziciona Konzerevativna stranka kaže da je nenajavljeni odlazak britanskog premijera Gordona Brauna u Irak, reklamni potez namenjen javnosti. Iz Londona izveštava dopisnik Glasa Amerike Tom Rivers.\nU atmosferi intenzivnih spekulacija o mogućem raspisivanju opštih izbora u Britaniji, Gordon Braun je otputovao u Irak u prvu posetu posle stupanja na dužnost. U Bagdadu je izrazio nadu da će pokrajina Basra, poslednji region koji je još pod britanskom kontrolom, u roku od dva meseca moći da se stavi pod iračku kontrolu.\n«Britanske snage, koje imaju pet i po hiljada vojnika, moći će da se smanje na četiri i po hiljade do kraja godine, u stvari do Božića, hiljadu naših vojnika može da se vrati kući u Ujedinjeno Kraljevstvo ili prebaci na druge dužnosti.»\nBroj vojnika koji se povlače nije iznenađenje, ali nije očekivano da će to biti saopšteno u ovom trenutku, u sred godišnje konferencije opozicione Konzervativne stranke. Majkl Hezeltajn, dugogodišnji konzervativac i ministar odbrane u vladi bivše premijerke Margaret Tačer, kaže da Braunovo saopštenje nema nikakve veze sa vojnim ili strateškim procenama, nego isključivo sa politikom.\n«To je veoma dobra vest za vojnike i njihove porodice, ali je naravno reč o čistoj politici. Hoću da kažem da Gordon Braun zna da je ovo duboko nepopularan rat. To je rat Laburističke stranke koji je izazvao podele u zemlji. Veoma je zabrinut za izbore.»\nLaburisti imaju veliku prednost u anketama i zbog toga mnogi politički analitičari veruju da bi Braun narednih meseci mogao da ih zakaže. Opozicioni političar, Lajam Foks, portparol Konzervativne stranke za vojna pitanja, takođe kaže da je Braunovo saopštenje bilo političko.\n«Već neko vreme je jasno da će doći do smanjenja obima trupa. Premijer nam je najpre rekao da će to biti obelodanjeno u Donjem domu, ali sada izgleda da je na put tome stala prilika za reklamu i očigledno vođenje kampanje, s obzirom da je prošle nedelje od ukupno 67 minuta govora manje od jednog posvetio našim oružanim snagama u Iraku i Avganistanu zajedno, tako da izgleda da je današnje slikanje bilo dobra prilika za reklamu.»\nOčekuje se da pitanje Iraka odigra ključnu ulogu na narednim izborima, kad god budu zakazani.


Saopštenje za javnost povodom novih terorističkih napada | Centar za bezbednost, istrage i odbranu DBA\nOdsek 5 Saopštenja\nSaopštenje za javnost povodom novih terorističkih napada\n20. децембра 2016. 29. априла 2018. stevasrs\nJuče su teroristi ponovo bili aktivni. Atentat, teroristički napad u Turskoj, ubijen je ambasador Rusije, Andrej Karlov, a u glavnom gradu Nemačke, Berlinu, ponovo smo imali sličnu situaciju kao u Nici, terorista je kamionom uleteo u masu.\nSvedoci smo da su teroristi u svojim ludačkim aktivnostima evoluirali i da ne koriste više toliko bombe. Nica, a sada i Berlin, pokazatelji su da teroristi služe i drugim načinima za izvršenje svojih akcija. Nije potrebno da kupuju bombe i drugo oružje, već je dovoljno da ukradu ili otmu neki kamion i učine ono što je učinjeno u ova dva grada. Da li će se teroristi zaustaviti na ovome?…Naravno da neće nažalost. Treba li da strahujemo od novih i drugačijih terorističkih napada?…Vrlo verovatno. Baš iz tog razloga treba poštovati ono na šta su upozoravali stručnjaci iz svetskih antiterorističkih i protivterorističkih službi…a to je da treba izbegavati što je više moguće javne skupove, tržne centra, pijace i drugo…Saučešće porodicama ubijenih.\nJoš jedna zabrinjavajuća pojava jeste da su ovi teroristi identifikovani veoma brzo, i da su kao izbeglice, azilanti, prošli balkanskom rutom. To znači da su uredno prošli kroz Srbiju!…Da li uopšte znamo koliko njih koji prodju kroz Srbiju imaju kontakte sa teroristima?…Teško…Iako je Srbija zemlja gde se ulazak svakog izbeglog lica evidentira praktično je nemoguće utvrditi ko je terorista. Takodje, ovi ljudi koji dolaze kao izbeglice skloni su pravljenju problema i incidenata, kako u inostranstvu, tako i kod nas.\nPored toga, ono što mnogi ne shvataju a o čemu smo mi ispred Centra za bezbednost pisali, jeste činjenica da je i sam talas izbeglica vrsta terorističkog napada. Ovaj teroristički akt ima za cilj destabilizaciju država i udar na ekonomiju. U prilog ovome idu i činjenice o drastičnom poskupljenju u nekim zemljama, ali i punjenju budžeta od sredstava od kojih se to ranije nije činilo, primer je putarina u Nemačkoj. Naravno tu je treba pomenuti i stopu kriminaliteta koja je drastično porasla u pojedinim zemljama. Pitanje je zasto se ćuti o ovome i zašto se kriju pravi podaci. Zvaničnici govore da ne postoji veza izmedju terorista i izbeglica…ali da li je to tako?\nČudna stvar se desila u Turskoj. Ubijen je ambasador Rusije. Ubio ga je bivši policajac, s’ ledja, na skupu gde je bilo još ljudi, gde su “zakazale” službe bezbednosti. Jesu li stvarno zakazale?…Terorista, atentator, uspeo je da unese oružje na skup iako su postojala vrata sa metal detektorom. Kažu da je imao kod sebe službenu legitimaciju te je na taj način uspeo da prodje detektor. Odakle bivšem policajcu, koji je učestvovao u “nekakvom” pokušaju puča, službena legitimacija i značka?…Kako se desio ovaj atentat, sve indikuje na to da je ranije osmišljen i napravljen plan. Naravno, sve to nećemo nikada saznati jer je turska policija, umesto da uhapsi, ubicu ubila. Da li su morali da ga ubiju?…Ko sve stoji iza ovog terorističkog napda, ostaće tajna…Saučešće porodici ubijenog ambasadora i celoj Rusiji…\nPredsednik Centra DBA\n← ATENTAT NA RUSKOG AMBASADORA U TURSKOJ: Andrej Karlov upucan sa leđa\nPomoćna policija →\nČuvajte se online prevara!!!\n7. новембра 2018. 7. новембра 2018. stevasrs\nSmrtna kazna za pedofile\n27. децембра 2019. 27. децембра 2019. stevasrs\nRekonektivno isceljivanje je sektno delovanje, oprez!!!!\n14. октобра 2019. 14. октобра 2019. stevasrs


Protesti protiv Netanyahua ne jenjavaju: Demonstranti traže ostavku, policija hapsi nasilne - mojusk.ba\nHiljade demonstranata se sedmicama okuplja ispred službene rezidencije Benjamina Netanyahua i u ulicama Jerusalema, tako je bilo i sinoć. Okupljeni su uglavnom nezadovoljni premijerom i traže njegovu ostavku.\nDemonstracije u centralnom Jerusalemu zajedno s manjim skupovima u Tel Avivu u blizini Netanyahuove kuće na plaži su pokrenute prije nekoliko sedmica, održavaju se dva puta sedmično i ne pokazuju znakove jenjavanja.\nHiljade Izraelaca je ovo ljeto izlazio na ulice pozivajući Netanyahua na ostavku te protestovalo protiv načina na koji on vodi epidemiološku krizu u državi. Okupljeni danima poručuju i to da Netanyahu ne bi trebalo da ostaje na vlasti u periodu dok mu se sudi zbog korupcije.\nIzraelski meidji izvještavaju da je najmanje 10.000 ljudi demonstriralo u blizini zvanične rezidencije sinoć u Jerusalemu, a da je također ulicama grada marširalo hiljade ljudi. Demonstranti su nosili izraelsku zastavu i puhali u glasne rogove, a napravili su i plakate na kojima piše da je Netanyahu “ministar kriminala”.\nOvi skupovi su najveći u Izraelu od 2011. godine kada su građani protestovali zbog visokih životnih trškova u državi, prenosi France24.\nIako su demonstracije uglavnom bile mirne posljednjih nekoliko dana, ne samo da se smiruje kako je to Netanyahu pokušavao predstaviti, nego protesti pokazuju i znakove nasilja. Neki od okupljenih su se sukobljavali sa policijom optužujući ih da koriste pretjeranu silu, a okupljene je napala čak i desničarska grupa Netanyahuovih pristalica.\nNjih je policija i ranije, ali i sinoć hapsila. Prijavljeno je da je u subotu uhapšen muškarac koji je izašao iz automobila kako bi kamenjem gađao demonstrante prilikom čega je povrijeđena 63-godišnjakinja.


Besplatna obuka u oblasti organske proizvodnje | Beogradske vesti\nUprava za poljoprivredu, koja je u sastavu Sekretarijata za privredu, u saradnji sa Privrednom komorom Beograda organizuje besplatnu teorijsku i praktičnu obuku u oblasti organske proizvodnje u okviru projekta transfera znanja i razvoja savetodavstva.\nKako se navodi u sopštenju osnovni ciljevi obuke su povećanje dostupnosti i kvaliteta znanja u oblasti organske proizvodnje, poboljšanje obrazovne strukture radne snage na gazdinstvima, kao i jačanje kapaciteta za prihvatanje znanja razvijanjem svesti i motivisanosti za obrazovanje poljoprivrednih proizvođača.\nObuka obuhvata četiri dana teorijske i jedan dan praktične obuke, a održaće se od 9. maja u prostorijama Privredne komore Beograd u Ulici kneza Miloša 12. Sve dodatne informacije zainteresovani mogu dobiti na telefone Uprave za poljoprivredu: 7157-831 i 7157-403.\nPosted in Beogradske vestiTagged #Besplatna obuka\nFinansijska podrška bržem prodoru na inostrana tržišta\nСре апр 27 , 2016\nRazvojna agencija Srbije saopštila je danas da je raspisala treći javni poziv u okviru programa Vlade Srbije “Godina preduzetništva”, koji se odnosi na podršku internacionalizaciji privrednih društava, preduzetnika i klastera koji se bave proizvodnjom, preradom ili uslugama koje mogu biti predmet međunarodne trgovine. U saopštenju se navodi da ukupan […]\nNove prijave za besplatne programe na Novom Beogradu\nBesplatna predstava za decu “Čekajući Deda Mraza”\nBesplatna cirkuska zabava za naјmlađе


PLARK - TEME IZ MENADŽMENTA - TEMA018 - ORGANIZACIJA\nProces organizovanja je jedna od 4 ključne faze menadžmenta, koja po redosledu dolazi posle planiranja, a prethodi izvršenju - implementaciji i kontroli. Zbog toga je za menadžere na pragu XXI veka, poznavanje ovog procesa, i kao posledica toga stvaranje i razvijanje modernih organizacija neophodno, kako bi najefikasnije ostvarili svoje ciljeve, planove i ideje.\nŠta bi se desilo bez organizacije? Koliko bi samo ljudske energije, vremena, novca bilo utrošeno na neadekvatan ili pogrešan način? I u sadašnje vreme, kada je proces organizovanja zasnovan s jedne strane na dugogodišnjim iskustvima, a s druge, novim znanjima i koncepcijama, mnogi resursi se ne koriste na način koji obezbeđuje najveće efekte. Zbog toga su menadžeri neprestano u stalnom traganju, da u uslovima stalnih promena organizuju svoje poslovanje na način koji će odgovoriti zahtevima vremena, i da svoje organizacije učine dinamičnim i adaptabilnim sposobnim da na te izazove odgovore.\nKoji su to zahtevi vremena koje je pred nama, i sa kojima će organizacione strukture i odnosi u organizacijama morati da se usklade ? Šta je to što će biti uslov rada i opstanka na svetskom tržištu, o čemu menadžeri ne samo treba da razmišljaju, već i da prilagođavaju i menjaju sebe i organizacije koje vode?\nPre svega ZNANJE, kao najvažniji resurs XXI veka! Analitičari predviđaju da će kapital, sirovine i radna snaga kao trenutno najvažniji resursi izgubiti primat, a da će njihovo mesto zauzeti znanje.\nIstraživanje "Stanford" univerziteta, koje potvrđuje ove stavove i istovremeno nagoni na razmišljanje, kaže da se celokupno ljudsko znanje nastalo do 1900. godine udvostručilo do 1950. god., a da se od tada udvostručuje svakih 5-8 godina.\nKako taj kvantum narastajućeg ljudskog znanja utiče, i kako će tek uticati na unutrašnju organizaciju i ponašanje ljudi? Organizacije će morati da budu spremne, otvorene i osposobljene da saznaju i prihvate nova znanja neophodna za svoje poslovanje, dovoljno aktivne i dinamične da ta znanja primene. Zaposleni u organizacijama će morati da se prilagode "dubokom znanju" i besprekornoj specijalizaciji u svojoj oblasti, koja će zameniti "široko znanje" gde ljudi znaju od svega po malo. Važno mesto u tom sklopu imaju permanentna edukacija i obuka u cilju profesionalizacije.\nU takvom ambijentu će sve veći značaj imati vrhunski menadžeri koji će u svojoj funkciji sadržati uloge stratega, organizatora, racionalizatora, komunikatora i motiva tora. Drugačije rečeno, u uslovima savremene informacijske infrastrukture, menadžer treba da ima vrline dirigenta, koji upravlja uigranim orkestrom osposobljenih profesionalaca.\nDrugi važan okvir koji će zahtevati prilagođavanje organizacione strukture i odnosa unutar organizacija, istakli su američki autori Ken Blanchard i Michael O'Connor, u svojoj knjizi "Upravljanje prema vrednostima" (Managing by values). Prema ovim autorima celokupno razmišljanje i delovanje u organizacijama, moraće da se odvija u sledećem trouglu:\nUskoro, na svetskom tržištu, moći će da opstanu samo one organizacije koje posluju u okviru ovog trougla, i koje svoju organizaciju i delovanje usklade sa ovim vrednostima:\nMoral - etika u poslovanju, sa razvojem savremene informacijske infrastrukture biće "nametnuta" svim učesnicima, jer se predviđa da će veoma brzo, pritiskom na taster kompjutera moći da se saznaju sve informacije vezane za bonitet i poslovanje kompanija, u okviru toga i njihovo eventualno nepoštovanje moralnih kodeksa, što će biti sankcionisano njihovim "izopštavanjem" iz poslovnog života - jer sa takvim kompanijama niko neće hteti da posluje.\nRazumevanje okoline - i to kako potreba i želja okruženja (kupaca, korisnika\nusluga, javnosti, šire zajednice), tako i potreba i želja ljudi unutar same organizacije. Profit, kao treći faktor ovog trougla, predstavlja svrhu postojanja svih profitnih organizacija, i bez njega prestaje i razlog njihovog postojanja.\nOrganizacija je proces utvrđivanja poslova koji čine delatnost organizacije, njihova podela među ljudima, i usklađivanje aktivnosti za uspešno postizanje ciljeva, ili kako je neko duhovito rekao "organizacija je određivanje ko šta radi".\nU sledećim redovima pomenu ćemo neka važna pravila uspešne organizacije:\nORGANIZACIONA STRUKTURA PRILAGOĐENA PRIRODI POSLA I USLOVIMA DELOVANJA\nOrganizaciona struktura treba da bude tako koncipirana da predstavlja okvir u kome će se na sistematičan i međusobno usklađen način omogućiti ostvarenje zacrtanih ciljeva. Ona mora da bude u skladu sa strateškim planovima organizacije, njenim aktivnostima, proizvodima, teritorijama i tržištima. Organizacionu strukturu ne treba mistifikovati i nepotrebno komplikovati. Najefikasnije su najjednostavnije organizacije, koje okupljaju ljude da bi se posao obavio bolje, brže i jeftinije nego na bilo koji drugi način. Da li će organizacija biti utemeljena kao centralizovana ili decentralizovana zavisi od posla koji treba obaviti i vremena u kojem organizacija deluje. U današnjem vremenu koje karakterišu velike, česte i nepredvidive promene, nameće se potreba da organizacije budu spremne da na te promene reaguju u kratkom roku i prilagode se novostvorenim uslovima. Posmatrano iz tog ugla, već u i bržu prilagodljivost imaju decentralizovane organizacije, čiji se sastavni delovi mogu brzo i adekvatno prilagoditi novim\nCentralizovane organizacije imaju svoje mesto u stabilnom i predvidivom okruženju. One obično imaju kompleksniju strukturu i više nivoa menadžmenta, što ih čini statičnijim i rigidnijim. S druge strane, njihova prednost je u tome što takva struktura čini organizacije kompaktnijim i jedinstvenijim, jača kontrolnu funkciju menadžmenta, omogućava da se ovlašćenja koncentrišu u rukama malog broja visoko obrazovanih, energičnih i efikasnih ljudi (ukoliko je sreća da su takvi na čelu organizacije), povećava poverIjivost strateških i drugih važnih planova.\nKod decentralizovanih organizacija, veze između delova su mnogo labavije, hijerarhijskih nivoa je mnogo manje, što rezultira direktnijom i lakšom komunikacijom između najviših i najnižih nivoa. Decentralizacija omogućava brzo, realistično i plansko delegiranje ovlašćenja što u velikim organizacijama često postoji samo na papiru, organizacione jedinice približava tržištu i čini ih lakšim za upravljanje, olakšava brze reakcije na promene u okruženju, pruža priliku za dokazivanje većem broju talentovanih menadžera.\nOPTIMALNI BROJ HIJERARHIJSKIH NIVOA\nPreviše hijerarhijskih nivoa u znatnoj meri otežava komunikaciju u organizaciji, stvara nepotrebne poslove, dovodi do preklapanja ovlašćenja i odgovornosti i uslovljava rasipanje vremena i energije. Cilj treba da bude što manji broj hijerarhijskih nivoa (za menadžment su dovoljna tri nivoa - linijski, srednji i visoki), jer će se samo na takav način sprečiti nepotrebno rasipanje resursa.\nIDEALAN BROJ NEPOSREDNO PODREĐENIH - 7\nSa koliko ljudi jedan menadžer može optimalno da rukovodi zavisi od prirode i kompleksnosti posla. Ipak, prema istraživanjima i analizama sprovedenim u organizacijama koje imaju reputaciju uspešnih, smatra se da je idealni broj neposredno podređen ih - 7. To znači da se u takvom numeričkom odnosu obezbeđuje najoptimalnija ravnoteža dobre komunikacije, mogućnosti da se svakom članu tima posveti neophodno vreme, efikasnog delegiranja poslova, svrsishodne kontrole itd. Ukoliko se broj neposredno podređenih poveća preko granice koja utiče na efikasno rukovođenje, treba napraviti novu podelu - nove grupe, i imenovati šefove tih grupa, koji će i dalje odgovarati svom neposredno pretpostavljenom. To naravno, ne znači da ti menadžeri koji su dobili unapređenje prestaju da obavljaju poslove koje su do tada radili. Naprotiv! To samo znači da će jedan deo svog radnog vremena (npr. 20 - 30%) odvojiti za rukovođenje i koordinaciju svojim novim timovima.\nPRECIZNO UTVRĐEN OPIS POSLOVA\nU dobro organizovanim kompanijama, "opis poslova" je veoma značajan dokument. Ukoliko je kratak (ne duže od jedne strane), koristi koje pruža su očigledne: definiše vrste poslova koje je zaposleni na tom radnom mestu dužan da obavlja, olakšava izbor kadrova, omogućava utvrđivanje programa edukacije i usavršavanja, i predstavlja osnov za evaluaciju rada. "Opisi poslova" ne treba da budu preopširni, detaljni i "kruti", jer u tom slučaju mogu predstavljati smetnju inicijativi i kreativnosti zaposlenih. Isto tako, treba reći da "opis poslova" nije nepromenjiv dokument. Poslovi od kojih je sačinjen se mogu menjati ili ukloniti, ili se pak mogu dodati novi.\nDEFINISANE SPOSOBNOSTI I VEŠTINE POTREBNE ZA OBAVLJANJE POSLA\nPostojanjem "opisa poslova", znatno je olakšano utvrđivanje sposobnosti, znanja i veština neophodnih za njihovo obavljanje. To je važan preduslov da se u organizacijama stvari "postave na svoje mesto". Ljudi treba da se postavljaju ili biraju prema uslovima i kvalifikacijama neophodnim za obavljanje određenih poslova, umesto da se vrše razne improvizacije, i radna mesta neprestano prilagođavaju postojećem kadru. Ovakva praksa često rezultira viškom neadekvatnog kadra i lošim rezultatima, s jedne strane, i nedostatkom pravih profesionalaca, s druge strane\nUSKLAĐENOST OVLAŠĆENJA I ODGOVORNOSTI\nOrganizaciona struktura pruža okvir za formalnu raspodelu odgovornosti i ovlašćenJa, kao i za delegiranje. Odgovornost predstavlja krug poslova za koje je čovek odgovoran. Ovlašćenja predstavljaju autoritet i Moć, koji su neophodni da bi se ostvarile odgovornosti. Ovlašćenja menadžera uključuju pravo da donosi odluke, vrši kontrolu, i sprovodi neophodnu disciplinu prema zaposlenima uz čiji rad i pomoć treba da obavi poslove iz svoje odgovornosti.\nAksiom menadžmenta je da odgovornosti i ovlašćenja moraju biti u ravnoteži, što znači da ne treba delegirati odgovornosti ukoliko iza njih ne stoje ovlašćenja. Odgovornost i ovlašćenja se obično prepuštaju nižim nivoima od strane neposredno pretpostavljenih, koji opet dobijaju svoje odgovornosti i ovlašćenja od svojih šefova. Sistem ide tako do predsednika kompanije koji svoje odgovornosti i ovlašćenja dobija od upravnog odbora kompanije. Ovaj proces prepuštanja odgovornosti i ovlašćenja zove se delegiranje.\nGeneralno govoreći, u organizaciji mogu postojati tri različite vrste ovlašćenja u okviru kojih menadžer može donositi odluke:\n1. potpuna ovlašćenja, u okviru kojih menadžeri mogu donositi odluke, a da ne moraju o njima konsultovati svoje šefove.\n2. ograničena ovlašćenja, gde menadžeri mogu preduzimati aktivnosti koje smatraju potrebnim, ali o kojima kasnije moraju obavestiti svoje šefove.\n3. praktično bez ovlašćenja, gde menadžeri za svaku svoju odluku moraju konsultovati svoje pretpostavljene. Ako se većina poslova menadžera može svrstati u grupu 3, njihova uloga se praktično svodi na prenosioce poruka. Menadžeri koji žele da promene ovakav svoj status, treba da dobro prouče politiku kompanije i razMišljaju o tome kako bi njihov pretpostavljeni reagovao u konkretnim situacijama. Kada te stvari u sebi razjasne, ostaje im samo da ubede svoje šefove, da imaju znanje i sposobnosti, da mogu da preuzmu odgovornost, što je jedini put da od svojih šefova prvo dobiju pravo donošenja odluka iz grupe 2, a zatim ako se dokažu i iz grupe 1.\nJEDAN ZAPOSLENI – SAMO JEDAN ŠEF\nJednu od velikih grešaka (sem u izuzetnim slučajevima), menadžeri čine kada izdaju naredbe nižim nivoima, "preskačući" njihove neposredno pretpostavljene - a svoje podređene. Zbog toga je ovo jedno od veoma važnih pravila. U principu, svaki zaposleni treba da ima samo jednog neposredno pretpostavljenog, od koga prima naređenja i kome odgovara za svoj rad. Tako uspostavljen princip sprečava izdavanje dvostrukih, kontradiktornih naredbi, eliminiše konfuziju i sprečava podrivanje autoriteta neposredno pretpostavljenog.


Savet bezbednosti UN danas o KiM | Radio Kosovska Mitrovica\n21. October, 2020 07:54 |\nSavet bezbednosti UN danas će na sedici u Njujorku razmatrati situaciju na Kosovu i Metohiji i izveštaj generalnog sekretara UN Antonija Gutereša o stanju na KiM, prenosi Blic.\nMinistar spoljnih poslova Srbije Ivica Dačić učestvovaće na video-sednici Saveta bezbednosti UN o radu UNMIK-a u 16 časova, saopšteno je iz Ministarstva spoljnih poslova Srbije.\nDačić je ranije izjavio da je sednica zakazana na osnovu dogovora Srbije sa Rusijom, koja predsedava Savetu bezbednosti.\nOn je tada rekao da je Srbija u stalnoj komunikaciji sa članicama Saveta bezbednosti UN kada je reč o situaciji na Kosovu, naročito sa stalnim članicama koje imaju razumevanje i podržavaju njene stavove, posebno sa Rusijom i Kinom.\nGeneralni sekretar UN Antonio Gutereš u šestomesečnom izveštaju koji će sutra biti razmatran pozdravio je obnavljanje dijaloga Beograda i Prištine, uz posredovanje EU, posle dužeg prekida, te pozvao dve strane da pokažu fleksibilnost i kreativnost u naporima da prevaziđu razlike.\nU izveštaju o radu UNMIK-a, Gutereš je pozdravio predanost prištinskog rukovodstva borbi protiv pandemije, unapređenju dijaloga sa Beogradom i evropskim integracijama.\nOn je pozvao novu Vladu tzv.Kosova da nastavi da jača vladavinu prava, da podržava procese odgovornosti za ozbiljna kršenja ljudskih prava i preduzima odlučne korake u borbi protiv korupcije i nekažnjavanja.\nGutereš je takođe pozvao kosovske institucije i međunarodne aktere da pruže punu podršku i saradnju naporima Specijalnog tužilaštva za zločine OVK jer je to “ključno za mirnu budućnost Kosova*”.\n“Obnovljena posvećenost normalizaciji odnosa Beograda i Prištine je očita i nadam se da će tako i ostati dok se ne pronađe sveobuhvatno rešenje. Ohrabruje me konstruktivno učešće obe strane u početnoj fazi pregovora koje je omogućio specijalni predstavnik EU i kontinuirani lični angažman visokog predstavnika EU” ,navodi Gutereš u izveštaju, koji obuhvata period od marta do septembra.\nOn je naveo da bi strane trebalo da se nadovežu na napredak postignut u dosadašnjim raspravama, uključujući i sporazume koji su potpisale pod pokroviteljstvom SAD u vezi sa “ekonomskom normalizacijom”.\nGutereš je izrazio nadu da će nastavak rasprave pomoći da se razjasni sudbina preostalih nestalih lica i da će se postići napredak u povratku raseljenih, privrednoj saradnji i sprovođenju ostalih nerešenih sporazuma.\n“Zahtevam od političkih čelnika da osiguraju inkluzivan pristup kroz veće učešće ključnih aktera, posebno žena i mladih, u procesima savetovanja i donošenja odluka kao i uključivanje rodne i perspektive mladih u sprovođenje sporazuma koji utiču na živote stanovništva”, naveo je Gutereš.\nOn je ukazao da su se u periodu obuhvaćenom izveštajem građani i institucije Kosova suočili sa više izazova, među kojima su kriza izazvana pandemijom kovida-19, koja osim zdravstvenih, ima ozbiljne ekonomske, socijalne i političke posledice.\nGutereš je podsetio i na pad vlade premijera Aljbina Kurtija i najave optužnica tužilaštva Suda za zločine OVK u Hagu protiv predsednika Kosova Hašima Tačija i lidera Demokrtaske partije Kosova Kadrija Veseljija.\nU izveštaju objavljenom na sajtu UN citiraju se relevantni delovi saopštenja Specijalnog tužilaštva i podseća na događaje koji su usledili i reagovanja kosovskih zvaničnika.\nGutereš u izveštaju ocenjuje da je Specijalno tužilaštvo u izveštajnom periodu “postiglo napredak u daljem sprovođenju istraga” i poziva “sve relevantne strane, kosovske institucije i međunarodne aktere da pruže punu podršku i saradnju tim naporima koji su ključni za mirnu budućnost Kosova*”.\nU izveštaju se, takođe, izražava “zabrinutost zbog obnovljene napetosti izazvane građevinskim aktivnostima u posebnoj zaštićenoj zoni oko manastira Visoki Dečani kao delu svetske baštine Uneska”.\n“Iako su radovi obustavljeni, jasna privrženost kosovskih vlasti poštovanju zakona, uključujući presudu Ustavnog suda kojom se podržavaju imovinska prava Srpske pravoslavne crkve, biće važna za očuvanje poverenja među zajednicama”, naglašava se u izveštaju.\nGutereš je ponovio privrženost podršci zajednicama Aškalija, Egipćana i Roma pogođenim trovanjem olovom na KiM i ponovo apelovao na zemlje članice, međunarodne organizacije i druge aktere da dobrovoljnim prilozima pomognu da se pronađe efikasan odgovor i udovolji potrebama tih ranjivih zajednica.\nOn je izrazio zabrinutost zbog političke polarizacije koja traje u Prištini i koja je uticala i na upravljanje pandemijom, te pozvao sve političke subjekte na KiM da se ujedine oko prioriteta zaštite javnog zdravlja.


Predrag Danilović - Trojka uz faul Vilkinsa za titulu Kindera\nPredrag Danilović – Trojka uz faul Vilkinsa za titulu Kindera\nHome » Evropska košarka » Predrag Danilović – Trojka uz faul Vilkinsa za titulu Kindera\nItalijanska košarkaška liga devedesetih godina je bila neverovatno kvalitetna, sasvim sigurno ubedljivo najkvalitetnija u Evropi. Tih godina ljubitelji košarke su sa uživanjem pratili “Palakanestro”, a posebno se izdvajao bolonjski derbi i veliko rivalstvo Virtusa i Fortituda. Vrhunac njihovog rivalstva je bila finalna serija šampionata 1998. godine, koja je posle velike drame za junaka iznedrila Predraga “Sašu” Danilovića. Da se podsetimo…\nBila je to finalna serija za nezaborav i pravi sudar košarkaških divova. Sa jedne strane za Virtus (tada su nosili sponzorsko ime Kinder) igrali su Danilović, Rigodo, Nesterović, Savić, Bineli, Skonokini… a njihovi ljuti košarkaški rivali u dresu Fortituda (tada Timsistem) bili su Majers, Fućka, Vilkins, Galanda, Rivers… kakve ekipe! Predrag Danilović je igrao prvu sezonu po povratku iz NBA lige i odmah je sa Kinderom došao do evropske krune, ali sve to ne bi toliko vredelo ako ne dođu do titule i u domaćem šampionatu, gde im je protivnik u finalu bio ljuti gradski rival. U finalu su bolonjski rivali stigli do pete odlučujuće utakmice, rezultat u seriji je bio 2-2, a Fortitudo se našao nadomak titule. Na 27 sekundi do kraja imalu su +3, a posle neuspelog napada Kindera, Danilović je faulirao Fućku, koji se našao na liniji za slobodna bacanja. Pogodio je prvo, a drugo promašio, pa su igrači Virtusa imali loptu, ali i -4 na dvadesetak sekundi pre kraja susreta, što se mnogima učinilo kao već rešen meč. Ali ne i Predragu Daniloviću…\nPredrag Danilović postiže pogodak uz faul Vilkinsa kojim je odveo Virtus u produžetak.\n“Saša” dobija loptu i traži na oko 8 metara sebi poziciju za šut i to preko čuvenog Dominika Vilkinsa. U pravom trenutku diže se na šut za 3 poena i pogađa! Lopta “cepa” mrežicu, ali to nije sve, pri šutu ga je Vilkins zakačio po ruci, što sudiji nije promaklo i sviran je prekršaj. U hali je kod navijača Kindera zavladala euforija, pravo niotkuda šansa za 3+1 i produžetak. Drama je na vrhuncu, ali Predrag Danilović hladnokrvno pogađa i dodatno slobodno bacanje i izjednačava rezultat. Posle neuspelog prodora Riversa, pitanje prvaka moralo je da se reši u produžetku, a Danilović je nastavio u velikom stilu. Novim poenima, nekoliko sjajnih asistencija i još jednom trojkom, dokusurio je rivala za konačnih 86:77. “Saša” je igrao 43 od 45 minuta, postigao 20 poena i naravno bio MVP ne samo finalne serije, nego i šampionata Italije.\nMnoge utakmice odlučene su poenima u poslednjim sekundama, ali se ne pamti se da je neko kao Predrag Danilović tog 31. maja 1998. godine sa 3+1 toliko važnu utakmicu, od izgubljene doveo u produžetak, a potom predvodio svoj tim i do pobede. I zato verujemo da nećete propustiti priliku da se podsetite jednog od najčuvenijih detalja u istoriji evropske košarke i antologijskog koša Predraga “Saše” Danilovića.


COVID-19: Uticaj na sprovođenje programa Creative Europe - Filmski Centar Crne Gore :Filmski Centar Crne Gore\nCOVID-19: Uticaj na sprovođenje programa Creative Europe - Filmski Centar Crne Gore\nPovodom situacije sa koronavirusom, Evropska komisija upućuje korisnike svih njenih programa na izmjene i dalje korake.\nPrva preporuka za korisnike je da, ukoliko širenje koronavirusa ometa sprovođenje određenog projekta ili ugovornih obaveza, o tome u što kraćem roku obavijeste EACEA – Izvršnu agenciju (EACEA). Potrebno je poslati e-mail ili poruku osobi odgovornoj za projekat, a sa kojom su obično u kontaktu, te detaljno opisati problem i njegov uticaj na sprovođenje projekta.\nZa sada, predviđene su sljedeće mjere fleksibilnosti:\nTroškovi tekućih aktivnosti\nU slučaju da su pojedinci spriječeni da učestvuju na programima, sastancima ili događajima, EACEA može smatrati podobnim (opšti uslovi iz ugovora) troškove putovanja ili smještaja koji se ne mogu otkazati i koji se ne refundiraju iz drugih izvora, a pod uslovom da korisnici programa podnesu odgovarajuća dokumenta – dokaz da su tražili povraćaj novca koji im nije odobren.\nZamjena ili odlaganje sprovođenja aktivnosti\nU slučaju da je izvršenje ugovornih obaveza spriječeno zbog koronavirusa, EACEA može da prihvati zamjenu aktivnosti ili njihovo odloženo izvršenje. Potrebno je da korisnik programa podnese opravdan zahtjev za izmjenu ugovora, uključujući produženje perioda implementacije.\nKorisnici programa moraju čuvati i sakupiti svu relevantnu dokumentaciju koja može biti neophodna u kasnijoj fazi, kao dokaz i opravdanje za eventualne (naročito finansijske) izmjene.


Žestoke borbe na istoku i jugu Ukrajine; SZO: Prikupljamo dokaze o ruskim napadima na zdravstvene ustanove - Izazov\nŽestoke borbe na istoku i jugu Ukrajine; SZO: Prikupljamo dokaze o ruskim napadima na zdravstvene ustanove\nRadio-televizija Srbije\t 8. maja 2022. 05:57\nPrvo Kijev pa onda Moskva objavili su kraj evakuacije civila iz čeličane "Azovstalj" u Marijupolju. Ruska strana navodi da je ukupno 51 osoba spasena od početka trodnevne operacije u četvrtak – 18 muškaraca, 22 žene i 11 dece.\nRusko Ministarstvo odbrane tvrdi da je kod Harkova raketama "iskander" uništila vojnu opremu poslatu iz EU i SAD.\nSavet bezbednosti UN izdao je svoje prvo saopštenje o ratu u Ukrajini, uz uzdržavanje od upotrebe reči "rat", "sukob" ili "invazija".\nU saopštenju se "izražava duboka zabrinutost u vezi sa održavanjem mira i bezbednosti Ukrajine" i izražava se "snažna podrška" generalnom sekretaru Antoniju Guteresu u traženju mirnog rešenja "spora".\nIstakao je da je tom isporukom, njegova administracija "skoro iscrpla" sredstva koja je odobrio Kongres SAD za Ukrajinu u martu i pozvao kongresmene da brzo odobre novu pomoć u vrednosti od 33 milijarde dolara.


Đukanović negirao ubistvo Krunića i Pavlovića - Istinito.com - Ne budi ovca!\nPočetna > BIH > Hronika > Đukanović negirao ubistvo Krunića i Pavlovića\n18. Juna 2019. Istinito615Leave a Comment on Đukanović negirao ubistvo Krunića i Pavlovića\nBenedi Đukanović, osumnjičeni za ubistvo banjalučkog privrednika Slaviše Krunića i njegovog radnika obezbjeđenja Žarka Pavlovića, te ranjavanje vozača Gorana Ilića, danas je na saslušanju u Republičkom javnom tužilaštvu negirao krivicu za ovaj zločin, saznaju “Nezavisne”.\nĐukanović je u Tužilaštvo dovezen vozilom Sudske policije RS, iz Kazneno popravnog zavoda Banjaluka, gdje izdržava jednomjesečni pritvor, a nakon saslušanja vraćen je u KPZ na Tunjicama.\nDragica Tojagić, portparol Republičkog javnog tužilaštva, rekla je ranije da je Đukanoviću pritvor određen ranije radi opasnosti od bjekstva.\nĐukanovića, koji je sedmicama bio u bjekstvu, te se prošle sedmice predao policiji u Ilidži, terete za dvostruko ubistvo i pokušaj ubistva od 22. aprila, kada su u Glamočanima, kod Laktaša, ubijeni Krunić i Pavlović, a ranjen Ilić.\nTagged banja luka benedi djukanovic istinito krivica saslušanje slaviša krunić ubistvo\nNjemačka ozbiljno shvata informaciju SAD o Iranu\nJabuke ajdared iz Gradiške povučene s tržišta


Severna Koreja testira rakete nakon što je Južna suspendovala antiraketni sistem\nEkran u Tokiju na kome se prikazuju vesti i izveštaj o severnokorejskom raketnom testu u Vonsanu, 8. juna 2017.\nSeverna Koreja izvršila je još jedno probno testiranje raketa, samo dan nakon što je Južna Koreja suspendovala raspoređivanje američkog antiraketnog sistema THAAD.\nLansiranje je izvedeno u četvrtak rano ujutro iz obalnog grada Vonsana.\n"Više projektila, za koje se čini da su bili kratkog dometa, krstareće rakete zemlja-more", ispaljeno je i letelo je oko 200 kilometara, pre nego što je palo u Japansko more ili Istočno more kako se ono zoveu Koreji, saopštilo je južnokorejski Kabinet združenih generalštaba (JCS).\nAmerički nosač aviona klase Nimic, Ju-es-es Karl Vinson, plovi Filipinskim morem\nCiljanje neprijateljskih plovila\nSevernokorejski lider, Kim Džong Un, prošlog meseca naredio je svojoj vojsci da razvije raketu koja će biti u stanju da gađa neprijateljske brodove u moru, javili su državni mediji Severne Koreje.\nTokom prve nedelje juna, dve udarne grupe SAD predvođene nosačima aviona, Ju-es-es Karl Vinson i Ju-es-es Ronald Regan, izveli su vojne vežbe u međunarodnim vodama između Korejskog poluostrva i Japana.\nJužnokoresjki generalštab saopštio je da je test u četvrtak bio direktan odgovor na američke mornaričke vežbe.\n"Cilj je bio da se pokaže sposobnost različitih vrsta raketa i bio je to oružani protiest zbog kojim bi se pokazala sposobnost preciznosti protiv neprijateljskih ratnih brodova, a u vezi sa (nedavnim) združenim mornaričkim vežbama američkih nosača aviona, kako bi se obezbedila prednost u odnosima SAD i Severa ili međukorejskim odnosima", rekao je šef odnosa s javnošću JCS, Roh DŽae-Čeon.\nJCS je takođe primetio da je severnokorejski test niskoleteće krstareće rakete nije kršenje sankcija Saveta bezbednosti Ujedinjenih nacija, koji specifično zabranjuje visokoleteće balističke rakete i razvoj nuklearnog oružja.\nJapanski glavni sekretar Kabineta, Jošide Suga, takođe je rekao da ova proba krstareće rakete ne zahteva odgovor Ujedinjenih nacija.\n"Vlada se odnosi prema akcijama Severne Koreje na temelju odgovora međunarodne zajednice. Ipak, ne mislimo da je ovo (severnokorejsko lansiranje ovog puta) nešto protiv čega treba da protestujemo", rekao je.\nTakođe je potvrdio da severnokorejske rakete nisu stigle do eksluzivne ekonomske zone njegove zemlje koja se proteže 370 kilometara daleko od obale.\nJužnokorejci u protestu protiv raspoređivanja američkog odbrambenog raketnog sistema THAAD, u blizini amasade SAD u Seulu, 28. aprila 2017.\nTHAAD na čekanju\nLansiranje u četvrtak je četvrti test Severne Koreje otkako je predsednik Južne Koreje, Mun Žae-in preuzeo funkcij 10. maja, zagovarajući smanjenje tenzija sa Pjongjangom kroz dijalog i dogovor. Njegova konzervativna prethodnica, bivša predsednica Park Geun-hji, smenjena je sa funkcije zbog navoda o umešanosti u koruptivni skandal težak više miliona dolara.\nPredsednik Mun sazvao je svoj prvi sastanak Saveta za nacionalnu bezbednosti u četvrtak, na kom je naredio povećanje vojne pripravnosti da se odgovori na bilo koju provokaciju Severne Koreje.\nPredsednik Mun osudio je severnokorejske provokacije, a ono što će Severna Koreja postići ovom provokacijom su međunarodna izolacija i ekonomske poteškoće i izgubiće šansu za razvoj, rekao je Par Su-hjun, portparol predsednikovog kabineta nakon sastanka NSC.\nMunova administracija u sredu je suspendovala dalji razvoj THAAD sistema, dok se ne okonča analiza uticala na životnu sredinu koja je neophodna po zakonu. Predsednikov saradnik, prema izveštajima, rekao je da bi analiza mogla da traje do dve godine.\nTHAAD koristi šest mobilnih lansera i 48 raketa-presretača kako bi ciljao dalekometne balističke rakete uz upotrebu radara visoke rezolucije i tehnologije infracrvenih tragača. Dva lansera instalirana su tokom marta.\nTokom kampanje, Mun je pozvao na potpuno preispitivanje sporazuma o THAAD, pre nego što se odobri raspoređivanje.\nPredsednik SAD takođe je potkrepio sumnje u sporazum kada je u aprilu zahtevao jednu milijardu dolara za američki odbramben sistem. Zvaničnici u Beloj kući i oni u Seulu zatim su razjasnili da će SAD snositi troškove raspoređivanja THAAD sistema, dok će Južna Koreja obezbediti zemlju i infrastrukturu.


Lideri EU odobrili drugu fazu pregovora o Bregzitu\n► Lideri EU odobrili drugu fazu pregovora o Bregzitu\nLideri Evropske unije (EU) danas su u Briselu dali zeleno svetlo za prelazak u drugu fazu pregovora sa Velikom Britanijom.\nPredsednik Evropskog saveta Donald Tusk tvitovao je da su se lideri EU "složili da se krene u drugu fazu" pregovora o Bregzitu i čestitao britanskoj ministarki Terezi Mej.\nDruga faza pregovora odnosiće se na buduće odnose Velike Britanije i EU, uključujući trgovinske aranžmane.\nEvropska komisija i Velika Britanija postigle su prošle nedelje dogovor o zaključenju prvoj fazi pregovora.\nOna se odnosila na dogovore o tri pitanja - sudbini evropskih državljana u Velikoj Britaniji posle Bregzita i Britanaca u EU, o granici sa Irskom i finansijama, odnosno iznosu finansijskih obaveza Londona prema EU.


U potrazi za evropskim snom: Od Trsta preko Sarajeva do Srebrenice\nNa putu kroz BiH\nGrupa talijanskih intelektualaca, okupljena u organizaciju "Nomadska republika" ovih dana pješači kroz BiH. Prije mjesec dana krenuli su pješice iz Trsta, a njihova finalna destinacija je Sarajevo, dok će se dio učesnika pridružiti Maršu mira do Srebrenice.\nNa putovanje koje su nazvali "Evropski san", 30-ak članova "Nomadske republike" krenulo je iz Trsta, u kojem su u Drugom svjetskom ratu počinjeni zločini nad Židovima i političkim zatvorenicima. Putovanje završavaju u Sarajevu, dok će se dio grupe pridružiti Maršu mira za Srebrenicu.\nJedna od učesnica, Beatrice Bertolo, kaže da putovanje koje šalje poruku mira, ali upozorenje da su protekli ratovi, i sve ono što se danas događa, Evropu drastično promijenili i da su njene vrijednosti dovedene u opasnost.\n"Ovom šetnjom, želimo poručiti da Evropa danas nije ono o čemu smo sanjali. Vjerujemo u Evropsku uniju, ali ne u to kakva je sada. To više nije kontinet ujedinjen zbog dobrobiti ljudi, nego su tu financijski i drugi interesi", kazala je Bertolo.\nČlanovi "Nomadske republike" smatraju da Evropa nije izvukla pouku iz proteklih ratova i da se ponovo suočava sa demonima.\nPredsjednik ove organizacije Maurizio Michelangelo Netto kaže da bi aktualna borba potiv terorizma, koju političke elite vode tako što kriminaliziraju određene narode, mogla od Evrope napraviti taoca straha.\n"Strah je već tu. Danas je u zapadnoj Evropi veoma lako biti isprepadan, a osobito nakon terorističkih napada, poput onih u Parizu, Briselu i Istanbulu. Da li vjerujete da možemo na val migranata, koji bježe od rata i siromaštva, reagovati podizanjem zidova. Ovim putovanjem od Trsta do Sarajeva želimo izaći iz naše zone sigurnosti i poručiti da podizanje zidova u Evropi nije dobar način za brobu protiv straha. Strah može biti uništen jedino znanjem, upoznavanjem drugih i rušenjem predrasuda", kaže on.\nČlanovi "Nomadske republike" ističu da prije svoga balkanskog putovanja nisu mnogo znali o BiH. Da je atentatom na austrougarskog prijestolonasljednika u Sarajevu nastala iskra koja je pokrenula Prvi svjetski rat, jedina je informacija koju je Claudio Agosti imao, a o ratu iz 90-ih znao je veoma malo.\nČlanovi "Nomadske republike"\n"Skoro da smo susjedne zemlje, jer smo veoma blizu jedni drugima, ali tek samo ovom šetnjom saznao za većinu stvari koje su se dogodile. Nevjerojatno je to da sam iz Italije, a da nisam uopće poznavao BiH. Čak sam imao i predrasude zbog nekih slika koje sam vidio na televiziji, da su ljudi ovjde zatvoreni i nepovjerljivi prema strancima, ali sam doživio upravo suprotno, otvorene, srdačne i gostoljubive ljude", kaže Agosti.\nSudonici putovanja ističu da njihova stopala pokreće želja da blizninom tijela, umova i srca pokažu da je nova i drugačija Evropa moguća.


Ministar spoljnih poslova Srbije Ivica Dačić izjavio je danas, povodom preporuke Izvršnog saveta Uneska da se Kosovo primi u članstvo, da ništa još nije gotovo jer konačnu odluku o prijemu Kosova u Unesko donosi Generalna konferencija u novembru.\nDačić je na vanrednoj konferenciji za novinare rekao da odluku treba da potvrdi Generalna konferencija Uneska gde je potrebna dvotrećinska većina.\nOn je rekao da je na Izvršnom savetu Uneska potrebna prosta većina i da „po pravilima Generalne konferencija ova odluka danas ne bi bila usvojena“.\nMinistar je rekao da se danas na sednici u Parizu pokazala ogromna podela među članicama Izvršnog saveta Uneska i da preporuka u Izvršnom savetu nije doneta apsolutnom većinom.\n„Ne treba da se ponašamo iracionalno, već da nastavimo borbu pošto na Generalnoj konferenciji imamo veliku šansu“, rekao je Dačić.


Izmena zakona neprimerena za medije | NDNV\nIzmena zakona neprimerena za medije\nANEM je zatražio da se u izmene Zakona o bezbednosti saobraćaja ne uvrste odredbe kojima se neprimereno ograničavaju m…\nANEM je zatražio da se u izmene Zakona o bezbednosti saobraćaja ne uvrste odredbe kojima se neprimereno ograničavaju medijske slobode.\nU saopštenju ANEM je pozvao od Ministarstvo gradjevinarstva, saobraćaja i infrastrukture da se uzdrži od zadiranja u slobodu izražavanja u propisima koje donosi.\nAsocijacija ukazuje da problem koji postoji s promovisanjem nebezbednog ponašanja u saobraćaju, treba rešavati u konsultacijama s državnim organima nadležnim za medije, a posebno s predstavnicima struke.\nPo medijima, Radna grupa Ministarstva je u izmene Zakona uvrstila odredbu prema kojoj bi, pod pretnjom novčane kazne, u javnom informisanju i u oglašavanju bilo zabranjeno promovisanje nepropisnog ponašanja u saobraćaju, a naročito vožnje bez sigurnosnog pojasa, zakopčane kacige, pod dejstvom alkohola, vožnje brzinom većm od dozvoljene, nasilničke vožnje.\nANEM je podsetio da je novim Zakonom o javnom informisanju i medijima već propisano da se, posebno mora voditi računa da sadržaj i način distribucije medija ne naškode maloletnicima.\nTakođe, novim Zakonom o elektronskim medijima zabranjeno je prikazivanje sadržaja koji mogu teško da naškode razvoju maloletnika, kao i televizijsko oglašavanje kojim se podstiče ponašanje štetno za zdravlje ili bezbednost ljudi, naveo je ANEM.


Auto magazintoyota srbija Archives - Auto magazin\nPočetna strana » toyota srbija\nTag "toyota srbija"\nToyota je predstavila najnoviju generaciju naprednih sistema za pomoć vozaču – inače poznatih kao ADAS – koji igraju sve veću ulogu u bezbednijoj vožnji. Najavljujući proširenje svoje posvećenosti bezbednosti, Toyota lansira Toyota T-Mate, novo zajedničko ime za sve svoje bezbednosne i ADAS sisteme. Toyota T-mate pokriva brojne i raznovrsne sisteme konstruisane da poboljšaju bezbednost u mnogim situacijama vožnje, od preciznog parkiranja do vožnje gradskim ulicama i auto-putevima. Stalni razvoj bezbednosne tehnologije uslovio je sve veće korišćenje senzora, radara i kamera, koji stalno prate ne samo performanse vozila, već i okolni saobraćaj i okruženje automobila, upozoravajući vozača na potencijalne opasnosti i,\nNova Toyota Yaris Cross Hybrid 4×4 na testu Auto magazina\nU najnovijem, jubilarnom izdanju Auto magazina za vas smo pripremili test jednog od najnovijih modela na našem tržištu. Toyota Yaris Cross se prodaje već nekoliko meseci, a uvoznik za našu zemlju, Toyota Srbija, ustipila nam je najbolju verziju. Reč je o modelu sa hibridnim pogonom, koji čine najnoviji atmosferac zapremine 1,5 litara i dva elektro motora. Iako benzinac ima istu zapreminu kao hibridnom sklopu Yarisa prethodne generacije, reč je o potpuno novoj mašini sa tri cilindra. Inače, Yaris Cross je, baš kako mu i samo ime govori, krosover verzija nove Toyote Yaris. U odnosu na konkurente može da se pohvali\nToyota Corolla za 2022. dobija unapređenu tehnologiju\nToyota Corolla može da se pohvali ogromnim nasleđem sa više od 50 miliona prodatih automobila širom sveta. Kako bi oparvdali poverenje kupaca, Japanci su za 2022. pripremili određena poboljšanja na čuvenom modelu koji se proizvodi kao hečbek, karavan i limuzina. Novi, snažniji i brži multimedijalni sistem Corolla dobija najnoviji Toyotin multimedijalni sistem za 2022. godinu, koji značajno poboljšava povezanost, funkcionalnost i jednostavnost korišćenja. Biće u ponudi kao standardni deo opreme u paketima Mid+, GR SPORT, TREK i High, a kao opcija u verzijama sa Mid paketom. Novi sistem ima moćniji glavni procesor koji radi 2,4 puta brže od trenutne jedinice,\nToyota obeležila 50 miliona Corolla Manga serijom\nToyota je nedavno ostvarila istorijsku prekretnicu kada je proizvela 50 milionitu Corollu, što je čini najpopularnijom automobilom svih vremena. Ovaj jubilej je, između ostalog, obeležen na vrlo zanimljiv način. U seriji manga stripova, Toyota je ispričala priču o automobilu, počevši od šezdesetih godina sve do sada. Svaka priča je inspirisana fotografijom koju su poslali vlasnici i obožavaoci i animirana je u popularnom umetničkom stilu tog dana. Pored pričanja priče o automobilu, mange su zanimljiv pogled unazad na istoriju japanske automobilske kulture, pri čemu su najranije Corolle često bivale prvi automobili koje su mnoge porodice ikada posedovale. Sa druge strane, stranica\nToyota proizvodi drugu generaciju modula gorivnih ćelija\nToyotin cilj je da društvo postane neutralno na polju ugljenika. A da bi postigla ovaj cilj, kompanija razvija mnogobrojne elektrifikovane tehnologije, uključujući vodonik koji smatra jednim od ključnih preduslova za smanjenje emisije CO2. Toyotina posvećenost vodoniku prevazilazi putničke automobile, i svoju tehnologiju gorivnih ćelija čini dostupnom u modulima koje partneri lako mogu da koriste u sopstvenim rešenjima. Druga generacija modula gorivnih ćelija Da bi se olakšalo širenje tehnologije vodonika s automobila na različite vrste primena, sistem gorivnih ćelija Toyote Mirai prerađen je u kompaktne module. Od januara 2022. Toyota će započeti proizvodnju modula druge generacije, zasnovanih na svom naprednom sistemu\nVrhunac inženjeringa: Toyota GR Yaris na vodonik\nKoncept deli isti pogon kao i eksperimentalna Corolla Sport s pogonom na vodonik, koja se trenutno takmiči u seriji Super Taikyu u Japanu Toyota je u svom višestruko nagrađivanom modelu GR Yaris prikazala eksperimentalnu tehnologiju motora s unutrašnjim sagorevanjem na vodonik. Vodonično gorivo, rezervoari za gorivo i način dopunjavanja goriva u eksperimentalnom vozilu su isti kao u modelu Mirai, Toyotinoj perjanici koja je već dostupna kao električno vozilo s gorivnim ćelijama. Međutim, dok Mirai koristi hemijsku reakciju u gorivnim ćelijama za stvaranje energije, eksperimentalni GR Yaris ima motor s unutrašnjim sagorevanjem i vodonikom kao gorivom! Iako je tehnologija motora s\nToyota Corolla Cross je SUV verzija najprodavanijeg automobila na svetu\nPotpuno nova Toyota Corolla Cross u najprodavaniju gamu modela na svetu donosi prostranost, praktičnost, kao i sve prednosti SUV automobila C segmenta. Novi SUV ne samo da upotpunjuje porodicu Corolla verzija – uz Hatchback, Touring Sports i Sedan, već zaokružuje i Toyotinu liniju SUV vozila koja sada kupcima nudi najširi asortiman na evropskom tržištu. Zasnovana na Toyotinoj TNGA filozofiji, Corolla Cross koristi najnoviju platformu GA-C koja omogućava unapređenje izgleda, opreme, tehnologije i voznih karakteristika vozila. DIZAJN I OPREMA Snažan, robustan stil novog Toyotinog SUV-a posebno je skrojen za evropsko tržište. Corolla Cross je dugačka 4460 mm, široka 1825 mm, visoka\nTEST u Briselu: Toyota Yaris Cross\nInspiracija za svaki pokret Novi Tojotin krosover spaja tradicionalne vrednosti ovog brenda – kvalitet, praktičnost i upotrebljivost Brisel, Belgija Od našeg specijalnog izveštača, Milan Derbogosijan Novi Toyota Yaris Cross donosi na tržište združene osobine mnogih Toyota do sada – iskustvo u proizvodnji malih automobila uz SUV dizajn i inženjerstvo, a sve upakovano u ekološko hibridno pakovanje po čemu je Toyota pionir u svetu. Novi Tojotin adut u sve pretrpanijem B-SUV segmentu imali smo prilike da upoznamo na svetskoj prezentaciji održanoj u Briselu krajem avgusta. Osim statične prezentacije, domaćini su se potrudili da akreditovanim novinarima na raspolaganje stave ogromnu flotu od\n1 2 3 … 18 Sledeća strana


Vanredna sjednica Skupštine Grada naredne sedmice – Banjaluka24\nVanredna sjednica Skupštine Grada naredne sedmice\nVanredna sjednica gradskog parlamenta, na kojoj će biti predložena radna tijela Skupštine grada i zamjenik gradonačelnika, biće održana 3. februara u Banskom dvoru. Odmah zatim, biće zakazana naredna redovna sjednica, kada bi trebalo da bude razmatran i nacrt budžeta Grada za ovu godinu, dogovoreno je na današnjoj sjednici kolegijuma Skupštine grada.\n-Od suštinske važnosti je da usvojimo radna tijela Skupštine, ali imamo prisutan jedan nesrazmjer kada je riječ o predloženoj raspodjeli mjesta za predsjednike i potpredsjednike komisija, zbog čega vjerujem da će to biti ispravljeno narednih dana kako bi postavili temelj političke korektnosti – kazao je gradonačelnik Draško Stanivuković.\nOn je naglasio da je veoma važno da Skupština grada, prati dinamiku rada Kabineta gradonačelnika koja je veoma snažna.\n-Čeka nas usvajanje budžeta koji je spreman i koji će odražavati određene nove politike sa uštedama i racionalizacijom troškova što će se vidjeti na svim stavkama – kazao je Stanivuković i najavio da se tokom godine može očekivati i rebalans budžeta, jer i ova godina nije predvidiva zbog pandemije virusa korona, koja diriguje ekonomski ritam.\nOn je najavio i druge važne odluke koje će se uskoro morati donijeti, prije svega, one koje se odnose na pomoć Domu zdravlja, subvencije za javni prevoz za januar i februar, te odluka o neradnoj nedjelji, prijedlog za ukidanje drugog potpredsjednika Skupštine grada, kako bi se poslala poruka da pozicije ne treba nagomilavati.\n-Čeka nas i reorganizacija „Akvane“ za šta nam treba podrška Skupštine grada ako zaista želimo da sačuvamo Gradski olimpijski bazen i da ovo preduzeće opstane – rekao je gradonačelnik.\nIstaknuto je da je u pripremi projekat pod nazivom „Futur 2“ na kojem rade stručni timovi, jer kako kaže gradonačelnik – „Akvana“ ne može opstati sa jednim toboganom i ugostiteljskim objektom i vratiti 10 miliona koliko je zadužena.\nPredsjednik Skupštine grada Mladen Ilić istakao je, ovom prilikom, da je veoma važno izabrati radna tijela kako bi se mogle održati naredne sjednice na kojima će se naći dosta važnih prijedloga i odluka, prije svega budžet za 2021. godinu.\n-Sredinom narednog mjeseca trebalo bi da razmatramo nacrt budžeta i još neke važne tačke da bi otvorili nove investicije, ali i sanirali probleme u našim institucijama koji su uzrokovani pandemijom koronavirusa – naglasio je on.\nMilan Tubin prelazi u vlast!?


Wizz Air - povećanje popunjenosti na linijama i isporuka Airbusovih aviona nove generacije\nMadjarska niskotarifna avio kompanija Wizz Air objavila je značajan napredak u popunjenosti kapaciteta i broju putnika, u proteklih godinu dana\nPrema tvrdnjama ove kompanije, broj putnika porastao je za skoro 10% u martu na više od 2,7 miliona, što je ukupno 34,57 miliona preveznih putnika do 31, marta. Ovi rezultati dolaze nakon turbulentnog trećeg kvartala, u kojem je kompanija otkrila da je 90% učešća u dobiti pre oporezivanja smanjena zbog povećanja troškova goriva i povećanja plata pilotima.\nIz kompanije navode da je neto dobit ove godine u gornjoj polovini očekivanog, zbog povećanja potražnje, te da će za godinu do 31. marta on biti izmedju 270 i 300 miliona eura.\nWizz je navodi da je potražnja ostala visoka, dok je njen operativni učinak poboljšan, sa samo jednim otkazanim letom u martu 2019. u odnosu na 68 u istom periodu prošle godine.\nFaktor popunjenosti je tokom marta povećan na 94,1%, sa 91,5%, dok se kapacitet povećan za 6,9%.\nZa novu finansijsku godinu, avio-kompanija predviđa rast prihoda od 4% po dostupnom sedištu po kilometru tokom prvog kvartala.\nFlota ove kompanije takođe nastavljada se širi, te je kompanija nedavno u svojoj floti dodala dva potpuno nova aviona tipa Airbus 321NEO, kao i dva aviona Airbus 321CEO.\n"Dolazak aviona Airbus A321NEO značajno će poboljšati naše uslove razvoja i predstavlja prekretnica za našu kompaniju"- saopštio je Wizz Air.\nCeremonija isporuke prvog od 184 aviona A321NEO kompaniji Wizz Air. Foto: Airbus\nAirbus A321NEO pokreću motori Pratt & Whitney GTF, i ima 239 sedišta u jednoj klasi, a Wizz Air navodi da avion ima maksimalnu fleksibilnost i minimalnu potrošnju goriva što ga čini avionom sa trenutno najniže moguće operativnim troškovima na tržištu.\nFlota Wizz Air-a, krajem marta sastojala se od 112 aviona. Iz kompanije navode da su i ove godine proglašeni za najbolju niskotarifnu aviokompaniju u regionu Centralne i Istočne Evrope, te da su dobitnici nagrade „Best Cabin Crew“, kao deo godišnjih nagrada CESAAR-a.\nAvio kompanija Wizzair iz Niša leti na ukupno pet linija prema Bazelu, Dortmundu, Memmingenu, Malmeu i Beču, dok se spekuliše da će upravo ova kompanije obavljati neku od 12 najavljenih linija od javnog značaja, a čije ćemo rezultate imati početkom maja meseca ove godine.


U letnjem fudbalskom kampu u Totovom Selu boravilo 100 dece – Kanizsai Újság online\nU letnjem fudbalskom kampu u Totovom Selu boravilo 100 dece\nSportskog udruženja akademija “Njerš Ištvan” iz Totovog Sela, od 21. do 27. juna organizovalo je letnji fudbalski kamp, za koji je bilo interesovanje i odziv fudbalskih talenata iz svih krajeva Vojvodine. Letnji kamp u Totovom Selu je održan šesti put, u okviru kojeg je 10 trenera u četiri grupe radilo sa 100 dečaka i devojčica, uzrasta od prvog do osmog razreda osnovne škole.\nOrganizator kampa i trener Darko Veselinov ističe da su u kampu učešće uzela deca iz Kule, Vrbasa, Bečeja, Novog Sada, Kikinde i drugih vojvođanskih mesta, a da je interesovanje bilo toliko da nisu imali kapaciteta da private sve koji su želeli da dođu.\n– Bez nekih posbenih kriterijuma u kamp su mogli da dođu svi koji to želeli. Fudbal ne može da se nauči za nedelju dana, ali smo se trudili da deca savladavaju fudbalsku veštinu kroz igru i druženje, što i jeste naš prevashodni cilj. Svaki trenig se svodio na igru, jer smo svesni da je fudbal kompleksna igra, i da ga svi vole, ali i da je neophodno dosta treninga i rada da se nauči – naglašava Veselinov.\nUslovi za rad sa decom u fudbalskoj akademiji u Totovom Selu su odlični, jer se raspolaže sa tri terena, a do 1. septembra trebalo bi da se završi izgradnja terena sa veštačkom travom i reflektorima, tako da će biti još bolji, za naredne kampove i redovnu delatnost koja se tokom cele godine odvija u Sportskom udruženju “Njerš Ištvan”.\nRadna i drugarska atmosfera među učesnicima kampa bila je izuzetna, što su potvrdili i naši sagovornici, kojima su ambicije da savladaju sve tajne fudbalske igre i postanu fudbaleri. Sergej Vulović iz Kanjiže napominje da je prethodno u kampu bio pre tri godine, svidelo mu se i hteo je da učestvuje ponovo.\n– Želim da postanem dobar fudbaler, ali ima još dosta godina da se trenira. Sada sam u kanjiškom Potisju, gde se trudim da napredujem, a radovao bi se da me pozovu u neki jači tim. Ovde u kampu su dosta tražili od nas, treninzi su bili odlični, žele baš da se potrudimo i što više da napredujemo i postignemo – kaže Vulović.\nMarcel Borbelj iz Čoke je počeo da trenira u Čoki pre sedam godina, prethodne tri godine je trenirao u fudbalskoj akademiji TSC-a u Bačkoj Topoli, a ne skriva da bi želeo da postane vrstan fudbaler i igra u našoj Super ligi, pa i nekoj jačoj konkurenciji.\nSličnog su razmišljanja Petar Kukolj, Dušan Bataković i Aleksa Đorović, koji su prve fudbalske korake započeli u Hajduku iz Kule.\n– Meni se ovde sviđa, sve je lepo, teren je dobar, samo bilo bi još bolje da se završi teren sa reflektorima. Treneri su dobri, pa sam ovde naučio neke nove driblinge – otkrio nam je Dušan Bataković iz Kule, dok Aleksa Đorović dodaje da mu je otac dobar fudbaler, trenutno igra u Tisi iz Adorjana, te da mu je uzor da postane fudbaler.


Turistički radnici u Crnoj Gori: Prilagođavanje cena i zbog konkurentne Albanije\nJun 20, 2021 15:58\nU Crnoj Gori očekuju da će ove godine 80 odsto turista u toj državi biti iz regiona, a crnogorski turistički radnici smatraju da cene usluga i proizvoda treba da prilagode tom tržištu.\nKako piše "Pobjeda", cene privatnog i hotelskog smeštaja u Crnoj Gori su niže u odnosu na 2019. godine, međutim, kako su se cene osnovnih životnih namirnica u Crnoj Gori znatno povećale teško je smanjiti i cene usluga u ugostiteljskim objektima.\nUgostitelji se ne nadaju velikoj zaradi, pojedini negoduje budući da imaju problem sa dobavljačima jer je sve poskupelo i nadaju se da će u špicu sezone posećenost biti i do 50 odsto u odnosu na 2019. godinu.\nDirektor Centra za istraživanje i razvoj turizma Petar Golubović kaže da je moguće da cene u restoranima i kafićima možda i porastu, s obzirom na, kako navodi, znatno poskupljenje osnovnih životnih namirnica i dodatne akcize države na određene proizvode od jula.\nSmatra da je korigovanje i prilagođavanje cena potrebno i zbog konkurentne Albanije koja poslednjih godina postaje i te kako primetna na turističkoj mapi Mediterana.\nGolubović je primetio da crnogorski turistički radnici Albaniju možda i ne doživljavaju kao konkurentsku destinaciju.\n"Međutim, velike turističke agencije i tur operatori iz Srbije, na primer, uveliko nude Albaniju u sklopu svoje ponude za leto 2021. a treba imati u vidu i cinjenicu da je prošle godine dobar deo građana Srbije odlučio da poseti primorje Albanije usled zatvorenih granica naše zemlje", kaže Golubović.\nVeruje da će potražnja za primorskim letovalištima na 400 kilometara dugoj obali Albanije u budućnosti samo da raste.\nGolubović navodi da postoji problem i uređenost plaža na crnogorskom primorju, a smatra da i cene plažnog mobilijara treba prilagoditi tržištu regiona i da je potrebna rigoroznija kontrola zakupac plaža kada je reč o postavljanju mobilijara.\nNavodi da su mnoge plaže, konkretno na obali budvanske rivijere, prenatrpane mobilijarom i da zauzimaju procentualno znatno više nego što im je zakonom dozvoljeno.\nNaglasio je da je zakonom dozvoljeno da maksimum 50 odsto od ukupne površine plaže bude zauzeto plažnim mobilijarom i drugim sadržajima kao što su plažni barovi i rekreativni sadržaji.\n"Situacija na našim plažama je takva da se zakonom propisani procenti ne poštuju, da se najneugledniji delovi plaže ostavljaju za posetioce koji nemaju ili ne žele da plate ležaljku i da se ti delovi često ne održavaju", rekao je Golubović.\nKaže da je Javno preduzeće za upravljanje morskim dobrom ove godine dobilo novu upravu i da veruje da će mnogo više obratiti pažnju na ovaj problem koji je prisutan godinama unazad.


Cena struje za privredu 75 EUR po megavat satu do 30. juna 2022. - SRDA\nCena struje za privredu 75 EUR po megavat satu do 30. juna 2022.\nVlada je na današnjoj sednici usvojila zaključak kojim se preporučuje EPS-u da sa kupcima električne energije na komercijalnom tržištu (privredi), ugovore o snabdevanju električnom energijom za snabdevanje zaključuje po jedinstvenoj nepromenjenoj ceni od 75 evra po megavat satu bez PDV-a za period snabdevanja do 30. juna 2022. godine, rečeno je u Ministarstvu privrede.\nPreporučeno je da sa kupcima električne energije na komercijalnom tržištu koji imaju zaključene ugovore, a kojima je ugovorena cena viša od navedene cene, ponude izmenu ugovora u pogledu cene i perioda važenja sa važenjem od 1. januara 2022. godine, objavilo je Ministarstvo.\nUkoliko kupcima električne energije na komercijalnom tržištu ugovor ističe u periodu do 30. juna, preporučeno je EPS-u da te ugovore zaključuje po jedinstvenoj ceni od 75 evra po megavat satu bez PDV-a za snabdevanje do 30. juna.\nPored toga, usvojen je zaključak u vezi sa rezervnim snabdevanjem kojim je preporučeno EPS-u da krajnjim kupcima električne energije koji nemaju pravo na garantovano snabdevanje, da rezervno snabdevanje nakon 1. januara 2022. obavlja po ceni od 97,50 evra po megavat satu bez PDV-a.\nTakođe, usvojen je zaključak koji se odnosi na Odbrambenu industriju Srbije i preporučeno je EPS-u da kupcima električne energije – pravnim licima koja su nosioci odbrambenih tehnologija i članovi grupacije Odbrambena industrija Srbije ponudi zaključenje ugovora o snabdevanju po jedinstvenoj ceni električne energije od 68 evra po megavat satu bez PDV-a za period snabdevanja od 1. januara do 30. juna 2022. godine.\nEPS-u je preporučeno da kupcima električne energije – pravnim licima koja su nosioci bazičnih tehnologija i članovi grupacije Odbrambena industrija Srbije ponudi zaključenje ugovora o snabdevanju po jedinstvenoj ceni električne energije od 68 evra po megavat satu bez PDV-a za period snabdevanja od 1. januara do 30. juna 2022. godine.\ncena struje cena struje za privredu električna energija Elektroprivreda Srbije EPS struja


Kompanija EKO Serbia najavila početak prodaje premium goriva EKO Racing 100 RON i veliku nagradnu igru | Automoto Show TV emisija sa poznatima\nNaslovna INFO Kompanija EKO Serbia najavila početak prodaje premium goriva EKO Racing 100 RON...\nTokom jedinstvenog medijskog događaja u okviru koga su novinari bili u prilici da dožive uzbudljivo iskustvo na stazi centra NAVAK, Loukas Panagiotis, generalni direktor EKO Serbia, izjavio je: „EKO Serbia je uvek vredno radila na postavljanju visokih standarda u poslovanju i pružanju usluga potrošačima. Tokom pandemije COVID-19, bezbednost naših zaposlenih i kupaca bila nam je i ostala glavni prioritet. Istovremeno, prateći najnovije tehnološke trendove, radili smo na poboljšanju kvaliteta naših proizvoda i usluga. Inovacije su sastavni deo našeg poslovanja, jer verujemo da potrošači na EKO pumpama treba da dobiju najbolje iskustvo”.\nPrethodni tekstNova Toyota Land Cruiser i zvanično\nSledeći tekstFord EcoSport po specijalnoj ceni


SBB Biznis klub TK: Trećina privrede posluje sa gubitkom, potrebne hitne stimulativne mjere! – TuzlaInfo.ba\nSBB Biznis klub TK: Trećina privrede posluje sa gubitkom, potrebne hitne stimulativne mjere!\nSBB Biznis klub na području Tuzlanskog kantona je analizirao stanje u privredi na području ovog kantona. Privrednici TK okupljeni u SBB Biznis klub su razmatrali izgradnju pravnog okvira za privređivanje u Federaciji BiH i TK, očuvanje i unapređenje konkurentske sposobnosti Privrednih društava, a pogotovo malih i srednjih preduzeća, te rad inspekcijskih organa.\nPrivrednici su iskazali zabrinutost podacima koji govore da je od ukupnog broja Privrednih društava sa područja kantona, gotovo jedna trećina, tj. oko 1000 privrednih društava, poslovala sa gubitkom u 2013. god., a da u Tuzli, kao najmnogoljudnijoj i privredno najznačajnijoj opštini u “gubitašima” je zaposleno 44% , ili gotovo 10.000 radnika.\nPosebno zabrinjava podatak da je na evidenciji kantonalne službe za zapošljavanje blizu 100.000 nezaposlenih, od kojih je 6.500 mladih sa fakultetskom diplomom. Istaknuto je loše stanje u privrednim sektorima koji su izvozno orijentisani, kao što je drvoprerađivačka i metaloprerađivačka industrija. Očuvanje i poboljšanje konkurentskih sposobnosti Privrednih društava u navedenim, ali i drugim privrednim sektorima, nije moguće bez odgovarajućeg pravnog okvira za privređivanje.\nSBB Biznis klub podržava privrednike u njihovim zahtjevima za izradu i usvajanje stimulativnih zakona i propisa koji će omogućiti brži privredni razvoj i zapošljavanje. Za očuvanje i poboljšanje konkurentske sposobnosti Privrednih društava, potrebne su stimulativne mjere koje su na nivou stimulacija koje imaju kompanije u zemljama iz okruženja.\nPrivrednici u SBB Biznis klubu traže od Uprave za inspekcijske poslove da, shodno deklarisanoj misiji, inspekcijske poslove obavljaju profesionalno i transparentno, a u cilju dosljedne provedbe zakona u FBiH. SBB Biznis klub će zajedno sa privrednicima i u budućnosti raspravljati o važnim privrednim temama, kao što su teme iz oblasti rudarstva i energetike, obrazovanja u funkciji privrede i zapošljavanja, energetske efikasnosti i obnovljivih izvora energije i sl.\nSBB Biznis klub je otvoren za sve ideje i inicijative privrednika koje su u funkciji razvoja i zapošljavanja, te ovom prilikom poziva privrednike da prihvate ponuđenu partnersku ulogu u stvaranju povoljnijeg poslovnog ambijenta – saopšteno je iz Press služea KO SBB TK.


Zidar - fasader — Srednja medicinska i IT gimnazija\nSmatra se da je na tržištu rada povećana potreba za radnicima obrazovnog profila zidar - fasader, treći stepen.\nProfili Zidar - fasader\nSmatra se da je na tržištu rada povećana potreba za radnicima obrazovnog profila zidar - fasader, treći stepen. Zato i ne čudi što je sve veće interesovanje, tim pre što ovo zanimanje građevinske struke uvek može da bude isplativo.\nPored toga što osoba koja stekne diplomu za zanimanje zidar - fasader može da se zaposli u nekoj građevinskoj firmi, takođe može bez ikakvih problema da radi i samostalno. A uz to, zaposlenje može da potraži van granica naše zemlje, jer je poznato da je potreba za majstorima velika i u inostranstvo.\nPraktično govoreći osoba koja se kvalifikuje za ovo zanimanja trećeg stepena nikada neće biti bez posla, prosto zato što uvek postoji potreba ili kod privatnih lica ili u kompanijama koje posluju u oblasti građevinarstva za radnicima tog profila.\nU okviru nastavnog programa su zastupljeni i opšteobrazovni i stručni predmeti, s tim što postoji i izborni predmet prema programu obrazovnog profila u toku svake godine. Zato svaki kandidati ima obavezu da odluči da li će pohađati versku nastavu ili građansko vaspitanje kao obavezan izborni predmet.\nA što se tiče opštih predmeta, osim matematike, srpskog jezika i književnosti, kao i stranog jezika i fizičkog vaspitanja, zastupljeni su i muzička umetnost i likovna kultura, zatim geografija i istorija, kao i ekologija i zaštita životne sredine. Takođe su zastupljeni i opšteobrazovni predmeti ustav i prava građana, fizika i hemija, te računarstvo i informatika.\nUkupno je šest stručnih predmeta u nastavnom programu, pa kandidati koji žele da steknu zvanje zidar - fasader, III stepen pohađaju stručne predmete tehničko crtanje sa čitanjem planova, nacrtna geometrija i organizacija građenja, kao i predmete građevinske konstrukcije, statika i građevinski materijali. Takođe je predviđeno da kandidati pohađaju i praktičnu nastavu u toku sve tri školske godine.\nPraktična nastava prema programu obrazovnog profila\nObavezan izborni predmet Verska nastava ili Građansko vaspitanje\nObavezan izborni predmet po programu Građansko vaspitanje ili Verska nastava\nObavezan izborni predmet po programu Verska nastava ili Građansko vaspitanje


U prioritetnoj grupi za vakcinaciju između 150.000 i 200.000 stanovnika Srpske - Glas Srpske\nGS 22.01.2021 12:19\nBANjALUKA - Institut za javno zdravstvo Republike Srpske priprema javnu nabavku koja bi trebalo da bude završena sljedeće sedmice za rusku vakcinu Sputnjik V u količini od 400.000 doza za 200.000 osoba.\n- Srpska u februaru očekuje prvu seriju od 200.000 doza vakcine ruske proizvodnje "sputnjik V" - saopšteno je iz Ministarstva zdravlja i socijalne zaštite Srpske.\nMinistarstvo napominje da je Vlada preko Predstavništva Republike Srpske u Moskvi te uz učešće ovlašćenog distributera, pokrenula aktivnosti na dopremanju vakcine iz Rusije\nU Ministarstvu dodaju da institucije RS ulažu velike napore da obezbijede, sigurne, kvalitetne i efikasne vakcine za građane.\n- Preko "Kovaks" inicijative predviđeno je da bude obezbijeđena vakcinacija za oko 20 odsto populacije zemalja koje su se prijavile za ovu inicijativu. Shodno tome, u sklopu togmehanizma, Republika Srpska se prijavila za 400.000 doza vakcina, za 200.000 stanovnika, a za koje su nedavno regulisane i ukupne finansijske obaveze Republike Srpske definisane potpisanim sporazumom.Podsjećamo da je Globalna alijansa za vakcine (GAVI) u svom dopisu od 6. januara navela da ograničene, manje količine vakcina u okviru prvih isporuka, možemo očekivati krajem januara, odnosno početkom februara 2021. godine - stoji u saopštenju.\nDodaje se da su iskazane određene potrebe u sklopu nabavki za vakcinaciju protiv kovida-19 kroz mehanizme Evropske unije, uključujući donaciju vakcina, a ulažu se napori kako bi se obezbijedila i vakcina kineskog proizvođača.\n- Vakcina mora da bude s adekvatnim sertifikatom o kvalitetu i bezbjednosti, a u skladu sa tim, svaka vakcina koja dođe u Republiku Srpsku moraće da bude bezbjedna, kvalitetna i efikasna - navodi se u saopštenju.


Formiranje offshore kompanija i operativne formalnosti\nOffshore jurisdikcije će se razlikovati u odnosu na operativne formalnosti. Poznato je da se popularni areni snabdijevaju globalnom bazom korisnika koja koristi zakone o privatnosti i zaštiti imovine koje nude offshore kompanije u ovim jurisdikcijama. Takođe je u najboljem interesu ofšor inkorporacije jurisdikcije da bude prikladno i jednostavno za pokretanje i održavanje vaše kompanije. Nudimo dokazani sistem koji može da inkorporira vašu kompaniju i da će upravljati svim bitnim aspektima za vas, uz minimalan napor sa vaše strane, da udahnete život vašoj novoj kompaniji.\nOsnivanje offshore kompanija i vladini uredi\nRadeći tako blisko sa offshore nadležnim vladinim uredima, OffshoreCompany.com može pomoći u svim ovim formalnostima u poslovanju offshore kompanija. Kada se uključe, troškovi paketa će uključiti stavku za svaku početnu formalnost, od malih vladinih naknada do ovjere i ručne dostave dokumenata. Na godišnjem nivou će se sastajati vlasnici ili članovi kompanije, slično kao sastanak akcionara. Ovi sastanci ne moraju imati snimljene zapisnike i rezolucije i mogu se voditi putem telefonske ili video konferencije. Generalno, offshore jurisdikcije olakšavaju održavanje kompanije.\nNeke formalnosti u vezi s osnivanjem offshore kompanija uključuju izbor najmanje jedne osobe kao direktora kompanije kada se formira entitet. To znači da jedna osoba može inkorporirati off-shore u većini jurisdikcija. Takođe, neophodno je imati registrovanog agenta, koji je obično licencirana osoba ili kompanija sa fizičkom adresom u javnom registru u jurisdikciji u kojoj je registrovana vaša kompanija. OffshoreCompany.com pruža usluge registrovanog agenta u preporučenim jurisdikcijama i uključuje ovu uslugu u procesu osnivanja.\nOffshore kompanije su, uglavnom, manje formalne od američke korporacije ili kompanije. Međutim, od vas se može zakonski zahtijevati da prijavite strane zarade u vašoj lokalnoj nadležnosti. Dohodak je oslobođen poreza od zarade izvan nadležnosti osnivanja. Niste obavezni da podnosite godišnje izvještaje (u većini jurisdikcija). Neke vrste kompanija nisu obavezne da održavaju godišnji sastanak akcionara. Oni koji generalno dozvoljavaju da se sastanci održe bilo gdje u svijetu. Štaviše, većina ima prikladne odredbe za zainteresovane strane kompanije koje omogućavaju prisustvo telefona ili interneta tokom sastanka.\nOffshore kompanija može obavljati mnoštvo poslovnih aktivnosti. One mogu privući međunarodnu trgovinu i aktivnosti koje ih čine vjerodostojnim kao i druge dobro poštovane poslovne jurisdikcije. Važno je da se poštuju formalnosti ako je to potrebno u nadležnosti vaše kompanije. Općenito je prilično jednostavna i kao vaš inkorporacijski partner, OffshoreCommpany.com vam može pomoći u vašim operativnim formalnostima.


SDP BIH: Stvorene sve pretpostavke za stvaranje vlasti na nivou države | Hercegovina.Info\nSDP BIH: Stvorene sve pretpostavke za stvaranje vlasti na nivou države\nPredsjedništvo SDP-a čestitalo je Denisu Bećireviću na izboru za Predsjedavajućeg Predstavničkog doma Parlamentarne Skupštine BiH te izrazilo uvjerenje da će upravo on dati novi ritam i svježinu radu najvišeg zakonodavnog organa u Bosni i Hercegovini.\n- S obzirom da je izabrano rukovodstvo Predstavničkog doma Parlamenta BiH, te da je za ponedjeljak zakazana sjednica Doma naroda Parlamenta Federacije BiH na kojoj će biti izabrani delegati za Dom naroda Parlamenta BiH, stvorili su se svi preduslovi za formiranje vlasti na nivou države, smatraju u SDP-u.\nU ovom procesu SDP će, kao i do sada, u potpunosti biti konstruktivan i stabilizirajući faktor i dat će puni doprinos da se ovaj proces što prije okonča.\n- SDP je odlučan u namjeri i poziva ostale političke faktore da se formira reformska vlada na nivou Bosne i Hercegovine koja će raditi uime i za račun običnih ljudi, kaže se u saopćenju.\nNa današnjoj sjednici Predsjedništvo je dalo i suglasnost na imenovanje Saše Magazinovića za predsjednika Kluba poslanika SDP-a u Predstavničkom domu Parlamenta BiH.\n-Predsjedništvo SDP-a daje punu podršku novoformiranim vladama u Federaciji BiH u nastavku reformskih procesa koji su već prepoznati i pozitivno ocijenjeni od strane velikog broja građana Bosne i Hercegovine, saopćeno je.